qundao/data-zh-poetry huggingface dataset:
明日欲对通夕不成寐枕上赋墨梅诗还契师宿逋·其一
作者：许及之
朝代：宋

师住一庵几何年，山深更过灵隐前。遗我江南几张纸，中有寒枝真契禅。
明日欲对通夕不成寐枕上赋墨梅诗还契师宿逋·其一
作者：许及之
朝代：宋

师住一庵几何年，山深更过灵隠前。
遗我江南几张纸，中有寒枝真契禅。
明日欲对通夕不成寐枕上赋墨梅诗还契师宿逋·其三
作者：许及之
朝代：宋

苍颜幸没黄尘裏，清梦忽堕孤山涯。
处士桥边卷蓬相，痴儿莫讶得香迟。
明日欲对通夕不成寐枕上赋墨梅诗还契师宿逋·其三
作者：许及之
朝代：宋

苍颜幸没黄尘里，清梦忽堕孤山涯。处士桥边卷蓬相，痴儿莫讶得香迟。
明日欲对通夕不成寐枕上赋墨梅诗还契师宿逋·其二
作者：许及之
朝代：宋

胸中扫除烟火食，笔端洗涤苍苔痕。
立雪家风真第一，我欲着句今忘言。
明日欲对通夕不成寐枕上赋墨梅诗还契师宿逋·其二
作者：许及之
朝代：宋

胸中扫除烟火食，笔端洗涤苍苔痕。立雪家风真第一，我欲著句今忘言。
明日欲对通夕不成寐枕上赋墨梅诗还契师宿逋·其五
作者：许及之
朝代：宋
体裁：七言绝句

春风不逐花光老，心印自传圜契师。师能写出梦中梦，我却吟成诗外诗。
明日欲对通夕不成寐枕上赋墨梅诗还契师宿逋·其四
作者：许及之
朝代：宋
体裁：七言绝句

昔看滩头印明月，今观海底拾玄珠。自从迦叶天机浅，不但花无笔亦无。
易河
作者：许及之
朝代：宋
体裁：七言绝句

车辚辚逐马萧萧，易水无声泻泬寥。只听琴声已萧瑟，更行霜月更闻箫。
春园
作者：许及之
朝代：宋

用世无功孰取材，诛茅作计剔荒苔。花随浅绿流春去，山拥新青入坐来。宽辟轩窗便过夏，高藏书画待经梅。菊苗先晚丁宁种，更要秋光次第开。
春园
作者：许及之
朝代：宋

用世无功孰取材，诛茅作计剔荒苔。
花随浅绿流春去，山拥新青入坐来。
宽闢轩窗便过夏，高藏书画待经梅。
菊苗先晚丁宁种，更要秋光次第开。
春晚登钤冈
作者：许及之
朝代：宋

簿书抛罢一登临，恰有黄鹂送好音。
溪涨未消知雨近，林疎顿密见春深。
诗源久废如枯井，宦况多磨似炼金。
手种故围三四竹，新梢拂拂想成阴。
春晚登钤冈
作者：许及之
朝代：宋

簿书抛罢一登临，恰有黄鹂送好音。溪涨未消知雨近，林疏顿密见春深。诗源久废如枯井，宦况多磨似鍊金。手种故围三四竹，新梢拂拂想成阴。
显庵许转觅红蕉未至绝句奉简
作者：许及之
朝代：宋

境中曾见画，雪裏故依然。
展尽衷惟赤，须输九万笺。
显庵许转觅红蕉未至绝句奉简
作者：许及之
朝代：宋

境中曾见画，雪里故依然。展尽衷惟赤，须输九万笺。
显庵许转觅红蕉未至绝句奉简
作者：许及之
朝代：宋

过眼浮华掷锦梭，闻閒习气种花窠。
蕉中得鹿元乌有，雪裏看蕉竟若何。
显庵许转觅红蕉未至绝句奉简
作者：许及之
朝代：宋

过眼浮华掷锦梭，闻閒习气种花窠。蕉中得鹿元乌有，雪里看蕉竟若何。
显庵饷伊蒲索着语代简
作者：许及之
朝代：宋

却埽销长夏，来熏傍曲肱。
辘轳金井水，沆瀣玉壶冰。
避暑元无法，安心却粗能。
破除香积饭，供给在家僧。
显庵饷伊蒲索著语代简
作者：许及之
朝代：宋

却埽销长夏，来薰傍曲肱。辘轳金井水，沆瀣玉壶冰。避暑元无法，安心却粗能。破除香积饭，供给在家僧。
晓起
作者：许及之
朝代：宋

晚羃花房露霭霏，晓绷初脱笋芽肥。海棠已退来禽舍，滴滴胭脂正满枝。莫想思堂想表勋，庉村佳处正相亲。花时不拚聊中酒，虚过清明箸莫人。
晓起·其一
作者：许及之
朝代：宋

晚羃花房露霭霏，晓綳初脱笋芽肥。
海棠已退来禽舍，滴滴胭脂正满枝。
晓起·其一
作者：许及之
朝代：宋

晚羃花房露霭霏，晓绷初脱笋芽肥。海棠已退来禽舍，滴滴胭脂正满枝。
晓起·其二
作者：许及之
朝代：宋
体裁：七言绝句

莫想思堂想表勋，庉村佳处正相亲。花时不拚聊中酒，虚过清明箸莫人。
晚田黄雀词
作者：许及之
朝代：宋
体裁：古风

黄雀不知来处所，或云海化或蛰土。秋至晚田拾禾黍，投身不知入罔罟。十中八九不计数，黄雀之死孰怜汝。汝不如搏谷并布谷，又不能快活催麦熟。农夫辛苦耕，无功食其禄。无功尚可那无厌，腹饱果然犹不足。呜呼一年三百六十日，常时安在今时出。安得山间野谷生石田，与汝饱死终天年。黄色雀，还可怜。
曹操冢
作者：许及之
朝代：宋

舜葬苍梧的可知，九疑犹是后人思。阿瞒不作瞒心事，何用累累多冢为。
曹操冢
作者：许及之
朝代：宋

舜葬苍梧的可知，九疑犹是后人思。
阿瞒不作瞒心事，何用纍纍多冢为。
曾主管专介取弃儿再次前韵
作者：许及之
朝代：宋

自别心耿耿，奈此秋月明。晨兴洗我耳，鹊鹊枝间鸣。踵门得缄翰，中有恻怛情。眷彼水际儿，感公脱危坑。传之邑父老，相语涕泗横。郑重烦取将，摩挲付老兵。忌饱体未充，惯拊心无怔。应答已如响，炯炯双眸清。试问父母谁，惝恍目屡瞠。微公父母恩，何以活此婴。儿生未有知，阴报已不轻。公犹不自德，安得名许生。共惟仁圣朝，发政先鳏？。吾侪值歉乏，讵敢孤官荣。二星妙宣指，悉数仆屡更。三接尚须臾，一路当生成。况乃幕中画，实负当世名。
曾主管专介取弃儿再次前韵
作者：许及之
朝代：宋
体裁：古风

自别心耿耿，奈此秋月明。晨兴洗我耳，鹊鹊枝间鸣。踵门得缄翰，中有恻怛情。眷彼水际儿，感公脱危坑。传之邑父老，相语涕泗横。郑重烦取将，摩挲付老兵。忌饱体未充，惯拊心无怔。应答已如响，炯炯双眸清。试问父母谁，惝恍目屡瞠。微公父母恩，何以活此婴。儿生未有知，阴报已不轻。公犹不自德，安得名许生。共惟仁圣朝，发政先鳏�。吾侪值歉乏，讵敢孤官荣。二星妙宣指，悉数仆屡更。三接尚须臾，一路当生成。况乃幕中画，实负当世名。
曾主管专介取弃儿再次前韵
作者：许及之
朝代：宋

自别心耿耿，奈此秋月明。
晨兴洗我耳，鹊鹊枝间鸣。
踵门得缄翰，中有恻怛情。
眷彼水际儿，感公脱危坑。
传之邑父老，相语涕泗横。
郑重烦取将，摩挲付老兵。
忌饱体未充，惯拊心无怔。
应答已如响，炯炯双眸清。
试问父母谁，惝恍目屡瞠。
微公父母恩，何以活此婴。
儿生未有知，阴报已不轻。
公犹不自德，安得名许生。
共惟仁圣朝，发政先鳏𡞦。
吾侪值歉乏，讵敢孤官荣。
二星妙宣指，悉数仆屡更。
三接尚须臾，一路当生成。
况乃幕中画，实负当世名。
曾主管由宜春道中得遗弃小儿属予收养道间寄诗纪实次韵奉酬
作者：许及之
朝代：宋

日月被八极，覆盆自无明。阳春妪万物，孤翰有悲鸣。所以圣明治，要烛幽隐情。一旱出料外，谁与填饥坑。豪家亦何心，闭籴门忍横。指囷宽嗷嗷，凛若临大兵。雨馀百忧洗，痛定犹忡怔。今代子曾子，赞画外台清。高轩昨过我，绝尘不容瞠。归途出城闉，岸许闻啼婴。下车非内交，一念千金轻。摩挲脱九死，感慨恩更生。抱持涉数舍，见我托此？。再拜敢有渝，鞠养专厢荣。嗟予何为者，世故亦饱更。识君千万间，胸次久已成。所饥非一儿，公乎勉功名。
曾主管由宜春道中得遗弃小儿属予收养道间寄诗纪实次韵奉酬
作者：许及之
朝代：宋
体裁：古风

日月被八极，覆盆自无明。阳春妪万物，孤翰有悲鸣。所以圣明治，要烛幽隐情。一旱出料外，谁与填饥坑。豪家亦何心，闭籴门忍横。指囷宽嗷嗷，凛若临大兵。雨馀百忧洗，痛定犹忡怔。今代子曾子，赞画外台清。高轩昨过我，绝尘不容瞠。归途出城闉，岸许闻啼婴。下车非内交，一念千金轻。摩挲脱九死，感慨恩更生。抱持涉数舍，见我托此�。再拜敢有渝，鞠养专厢荣。嗟予何为者，世故亦饱更。识君千万间，胸次久已成。所饥非一儿，公乎勉功名。
曾主管由宜春道中得遗弃小儿属予收养道间寄诗纪实次韵奉酬
作者：许及之
朝代：宋

日月被八极，覆盆自无明。
阳春妪万物，孤翰有悲鸣。
所以圣明治，要烛幽隠情。
一旱出料外，谁与填饥坑。
豪家亦何心，闭籴门忍横。
指囷宽嗸嗸，凛若临大兵。
雨余百忧洗，痛定犹忡怔。
今代子曾子，赞画外台清。
高轩昨过我，绝尘不容瞠。
归途出城闉，岸许闻啼婴。
下车非内交，一念千金轻。
摩挲脱九死，感慨恩更生。
抱持涉数舍，见我托此𡞦。
再拜敢有渝，鞠养专厢荣。
嗟予何为者，世故亦饱更。
识君千万间，胸次久已成。
所饥非一儿，公乎勉功名。
月娥留照
作者：许及之
朝代：宋
体裁：五言绝句

长圆宜有缺，久晕讶无风。留此一轮满，须知万古同。
月桂
作者：许及之
朝代：宋

春来花事各名家，肯许常春擅物华。
雪裏香红更清绝，只应名作岁寒花。
月桂
作者：许及之
朝代：宋

春来花事各名家，肯许常春擅物华。雪里香红更清绝，只应名作岁寒花。
有喜真爱亭梅花开走笔呈转庵
作者：许及之
朝代：宋

小园饶胜事，僮仆竞欢哗。梅绽凌寒树，枝繁照水花。病身俄勿药，诗思顿萌芽。急报南邻友，新篘可当茶。
有喜真爱亭梅花开走笔呈转庵
作者：许及之
朝代：宋

小园饶胜事，僮仆竞讙譁。
梅绽凌寒树，枝繁照水花。
病身俄勿药，诗思顿萌芽。
急报南邻友，新篘可当茶。
有感
作者：许及之
朝代：宋

宋卫绵延接赵燕，古来争战可胜论。细思醉把乾坤掷，蛮触区区匪大言。
有感
作者：许及之
朝代：宋

宋卫绵延接赵燕，古来争战可胜论。
细思醉把干坤掷，蛮触区区匪大言。
望商山
作者：许及之
朝代：宋
体裁：七言绝句

符离东望即商山，画出江南见一斑。社稷未能还汉旧，岂容四老老其间。
望平山堂
作者：许及之
朝代：宋

霏微晚雨湿疎钟，彷佛浮图出半空。
回首江南山色远，平山却在有无中。
望平山堂
作者：许及之
朝代：宋
体裁：诗

霏微晚雨湿疏钟，仿佛浮图出半空。
回首江南山色远，平山却在有无中。
望平山堂
作者：许及之
朝代：宋

霏微晚雨湿疏钟，彷佛浮图出半空。回首江南山色远，平山却在有无中。
朝天李
作者：许及之
朝代：宋
体裁：五言绝句

耻为钻核种，肯向道旁生。中立不阿倚，惟存恋阙名。
朝歌城
作者：许及之
朝代：宋
体裁：七言绝句

鲁墙丝竹千年在，寂寞朝歌莽一丘。突有浮屠延望眼，何因驻得墨家流。
木瓜园
作者：许及之
朝代：宋
体裁：五言律诗

近郭梅根古，临流野兴长。结亭从寄乐，隔坞得浮香。度锦趋莲渚，吹云映柳庄。棠阴无可纪，题作小河阳。
木竹
作者：许及之
朝代：宋

品殊名亦殊，此君随藻鉴。盘洲有木竹，收拾无一欠。
木竹
作者：许及之
朝代：宋

品殊名亦殊，此君随藻鑑。
盘洲有木竹，收拾无一欠。
木芙蓉
作者：许及之
朝代：宋
体裁：五言绝句

津陆元殊种，名称偶尔同。秋光波底见，堤上忆苏公。
李若兄菊诗同社久已嗟赏赓和属蒙写寄仍用韵以致予奉祠之喜予两年从金陵觅菊栽而一种至今着蕊未开岂所谓晚节香者耶次韵奉酬·其一
作者：许及之
朝代：宋

满地金钱买断秋，晚年安得有穷愁。
小园不负长寒眼，佳客自疎新白头。
一种最开陶径晚，两年曾向蒋山求。
肯能过访同心赏，犹胜传声互答酬。
李若兄菊诗同社久已嗟赏赓和属蒙写寄仍用韵以致予奉祠之喜予两年从金陵觅菊栽而一种至今著蕊未开岂所谓晚节香者耶次韵奉酬
作者：许及之
朝代：宋

满地金钱买断秋，晚年安得有穷愁。小园不负长寒眼，佳客自疏新白头。一种最开陶径晚，两年曾向蒋山求。肯能过访同心赏，犹胜传声互答酬。四体支吾两鬓秋，一生知足百无愁。洞霄香火手加额，太玉山园茅盖头。归去来兮交未息，不知我者谓何求。若人共说无生话，一句抛来一句酬。
李若兄菊诗同社久已嗟赏赓和属蒙写寄仍用韵以致予奉祠之喜予两年从金陵觅菊栽而一种至今著蕊未开岂所谓晚节香者耶次韵奉酬·其一
作者：许及之
朝代：宋

满地金钱买断秋，晚年安得有穷愁。小园不负长寒眼，佳客自疏新白头。一种最开陶径晚，两年曾向蒋山求。肯能过访同心赏，犹胜传声互答酬。
李若兄菊诗同社久已嗟赏赓和属蒙写寄仍用韵以致予奉祠之喜予两年从金陵觅菊栽而一种至今著蕊未开岂所谓晚节香者耶次韵奉酬·其二
作者：许及之
朝代：宋
体裁：七言律诗

四体支吾两鬓秋，一生知足百无愁。洞霄香火手加额，太玉山园茅盖头。归去来兮交未息，不知我者谓何求。若人共说无生话，一句抛来一句酬。
杜鹃花
作者：许及之
朝代：宋
体裁：五言绝句

鸟啼从溅血，花发亦同心。三月春光老，映山花照林。
杨丈既惠丹砂数种再用韵敬酬
作者：许及之
朝代：宋

鹊鹊飞来动林碧，喜声楂楂鸦颈白。宗伯怜予反哺情，遣赠金丹光五色。先生上医已医国，敌国长城贤季剧。胸次经纶有准绳，壶中消息有端的。地行在在即神仙，世上营营自蟊贼。一编黄石岂容窥，九籥丹经应默识。未许骑鲸游汗漫，已约据龟论夙昔。嗟予闻道了无功，粗识事亲惟竭力。苦乏大药从人觅，数溷宁能无厌斁。先生乐施微少靳，变化丹砂犹米掷。得陇望蜀安敢料，和章更枉圭璋特。名臣奏议得精本，并与寒窗资省臆。有亲可娱书可读，归养可期非怵迫。愧无好语酬少分，昨夜春官长阴德。
杨丈既惠丹砂数种再用韵敬酬
作者：许及之
朝代：宋

鹊鹊飞来动林碧，喜声楂楂鸦颈白。
宗伯怜予反哺情，遣赠金丹光五色。
先生上医已医国，敌国长城贤季剧。
胸次经纶有准绳，壶中消息有端的。
地行在在即神仙，世上营营自蟊贼。
一编黄石岂容窥，九籥丹经应默识。
未许骑鲸游汗漫，已约据龟论夙昔。
嗟予闻道了无功，粗识事亲惟竭力。
苦乏大药从人觅，数溷宁能无厌斁。
先生乐施微少靳，变化丹砂犹米掷。
得陇望蜀安敢料，和章更枉珪璋特。
名臣奏议得精本，併与寒窗资省臆。
有亲可娱书可读，归养可期非怵迫。
媿无好语酬少分，昨夜春官长阴德。
杨似勋许惠丹砂
作者：许及之
朝代：宋

双矑炯炯朱成碧，两鬓星星玄尚白。
丹砂入地长黄芽，苍颜幻得婴儿色。
了知色相无定形，造化于人亦儿剧。
蓬莱三山何渺茫，内景黄庭犹准的。
怀璧其罪彼何辜，资盗以粮渠自贼。
西州九转得奇功，媿我闻名未曾识。
小人有母垂八十，步履轻便自畴昔。
今年一病起衰容，分明只得丹砂力。
九顿首拜三叹息，什袭藏之愿无斁。
日引月长余几何，神夺鬼偷疑暗掷。
间者从公有天相，启閟抽关话奇特。
便祈公赐公许之，归语老亲感填臆。
膝行欲请还踧踖，盛事不应相趣迫。
三沐三熏课长句，句岂能神公自德。
杨似勋许惠丹砂
作者：许及之
朝代：宋

双矑炯炯朱成碧，两鬓星星玄尚白。丹砂入地长黄芽，苍颜幻得婴儿色。了知色相无定形，造化于人亦儿剧。蓬莱三山何渺茫，内景黄庭犹准的。怀璧其罪彼何辜，资盗以粮渠自贼。西州九转得奇功，愧我闻名未曾识。小人有母垂八十，步履轻便自畴昔。今年一病起衰容，分明只得丹砂力。九顿首拜三叹息，什袭藏之愿无斁。日引月长馀几何，神夺鬼偷疑暗掷。间者从公有天相，启閟抽关话奇特。便祈公赐公许之，归语老亲感填臆。膝行欲请还踧踖，盛事不应相趣迫。三沐三熏课长句，句岂能神公自德。
松林
作者：许及之
朝代：宋
体裁：七言绝句

苍髯老气已雄豪，偃蹇连延结虹桥。当暑含飔时瑟瑟，底须屋角相风招。
松阴溅瀑
作者：许及之
朝代：宋
体裁：五言绝句

松风翳漫漫，涧水声潺潺。中有无尘公，飞鸣相往还。
林珍亭
作者：许及之
朝代：宋
体裁：五言绝句

团坐听情语，移杯就果根。分甘新更美，敲打任诸孙。
柏乡县
作者：许及之
朝代：宋
体裁：七言绝句

昔贤不肯入朝歌，况乃军中忌讳多。咄咄衣冠出疆去，迫于人处竟成讹。
柏乡县
作者：许及之
朝代：宋

昔贤不肯入朝歌，况乃军中忌讳多。咄咄衣冠出疆去，迫於人处竟成讹。
某谬题媚川图江心寺晚荷仲归兄依韵宠和至再愈工勉酬厚意终惭辞费
作者：许及之
朝代：宋

孤亭面直海坛峯，真覩龙翔瑞应龙。
长羡僧行图上境，不劳杯渡水边筇。
推移日月东西塔，透彻天渊昏晓钟。
妙处难将声相见，吟摹终恐费形容。
某谬题媚川图江心寺晚荷仲归兄依韵宠和至再愈工勉酬厚意终惭辞费
作者：许及之
朝代：宋

孤亭面直海坛峰，真睹龙翔瑞应龙。长羡僧行图上境，不劳杯渡水边筇。推移日月东西塔，透彻天渊昏晓钟。妙处难将声相见，吟摹终恐费形容。
柞林
作者：许及之
朝代：宋
体裁：五言绝句

蓬蓬新叶盛，柞拔俨分行。宁作非材栎，羞为傍路杨。
柳桥
作者：许及之
朝代：宋

眉展愁难画，腰纤怯系书。过时低拂袖，谁遣飒轻裾。
柳桥
作者：许及之
朝代：宋

眉展愁难画，腰纤怯繫书。
过时低拂袖，谁遣飒轻裾。
柳溪
作者：许及之
朝代：宋
体裁：七言绝句

通衢暖辔出邢台，突有池台号柳溪。自过淮来无此趣，千年华屋但鸡栖。
栾城县
作者：许及之
朝代：宋
体裁：七言绝句

寂寞栾城顿食迟，令君跪告簿尤危。固非鸾绶身栖棘，可忍鸱巾首告笞。
梅坡
作者：许及之
朝代：宋
体裁：七言绝句

买得梅坡与众看，折花教折莫催残。虬枝裹藓能炊玉，留与梅坡伴岁寒。
梅花十首
作者：许及之
朝代：宋

每忆山居气味长，梅花时节只清狂。若教玉鉴堂前看，认得花光是玉光。诗到西湖更不疑，西湖以外可无诗。孤山水月无边思，只在清香不在枝。一顷园池半种梅，更将窠石傍梅栽。爱风爱月随宜看，合是诗家带得来。隔水寻幽妙莫传，一年胜处是春前。纵饶烂熳春吹却，犹得残香伴鹤眠。玉川梦事不纷纭，一树相思正忆君。君若移舟来问讯，莫教惊动一溪云。为爱林林次第开，却须雪压与霜催。岁寒偃蹇非无意，破冷冲寒来几回。去岁来时恰犯寒，枝头未放雪漫漫。一年鞭影红尘里，犹得西湖立马看。湖上归鸦落照昏，一声渔唱与招魂。纫兰餐菊生平事，沙冷月寒何处村。醉馀看字眼麻茶，佳句拈来似隔纱。读去读来元有味，南湖从此说梅花。老去哦诗懒解工，笔端随分有春风。傍人若问梅花句，尽在西湖风雪中。
梅花十首·其一
作者：许及之
朝代：宋

每忆山居气味长，梅花时节只清狂。若教玉鉴堂前看，认得花光是玉光。
梅花十首·其一
作者：许及之
朝代：宋

每忆山居气味长，梅花时节只清狂。
若教玉鑑堂前看，认得花光是玉光。
梅花十首·其七
作者：许及之
朝代：宋

去岁来时恰犯寒，枝头未放雪漫漫。
一年鞭影红尘裏，犹得西湖立马看。
梅花十首·其七
作者：许及之
朝代：宋

去岁来时恰犯寒，枝头未放雪漫漫。一年鞭影红尘里，犹得西湖立马看。
梅花十首·其三
作者：许及之
朝代：宋
体裁：七言绝句

一顷园池半种梅，更将窠石傍梅栽。爱风爱月随宜看，合是诗家带得来。
梅花十首·其九
作者：许及之
朝代：宋

醉余看字眼麻茶，佳句拈来似隔纱。
读去读来元有味，南湖从此说梅花。
梅花十首·其九
作者：许及之
朝代：宋

醉馀看字眼麻茶，佳句拈来似隔纱。读去读来元有味，南湖从此说梅花。
梅花十首·其二
作者：许及之
朝代：宋
体裁：七言绝句

诗到西湖更不疑，西湖以外可无诗。孤山水月无边思，只在清香不在枝。
梅花十首·其五
作者：许及之
朝代：宋
体裁：七言绝句

玉川梦事不纷纭，一树相思正忆君。君若移舟来问讯，莫教惊动一溪云。
梅花十首·其八
作者：许及之
朝代：宋
体裁：七言绝句

湖上归鸦落照昏，一声渔唱与招魂。纫兰餐菊生平事，沙冷月寒何处村。
梅花十首·其六
作者：许及之
朝代：宋

为爱林林次第开，却须雪压与霜催。岁寒偃蹇非无意，破冷冲寒来几回。
梅花十首·其六
作者：许及之
朝代：宋

为爱林林次第开，却须雪压与霜催。
岁寒偃蹇非无意，破冷衝寒来几回。
梅花十首·其十
作者：许及之
朝代：宋
体裁：七言绝句

老去哦诗懒解工，笔端随分有春风。傍人若问梅花句，尽在西湖风雪中。
梅花十首·其四
作者：许及之
朝代：宋
体裁：七言绝句

隔水寻幽妙莫传，一年胜处是春前。纵饶烂熳春吹却，犹得残香伴鹤眠。
梦窟
作者：许及之
朝代：宋

枕上蘧蘧梦，胸中拍拍春。从它身化蝶，谁复蝶为身。
梦窟
作者：许及之
朝代：宋

枕上蘧蘧梦，胸中拍拍春。
从它身化蝶，谁復蝶为身。
检校园课济叔又送花栽欣然有作
作者：许及之
朝代：宋

雨余扶杖入苍苔，检校园工有品裁。
缓引瓜苗教傍架，旋齐菊杪要平台。
出墙新竹矜施粉，立水高荷劝把杯。
莫讶小园饶胜事，故人续续送花栽。
检校园课济叔又送花栽欣然有作
作者：许及之
朝代：宋

雨馀扶杖入苍苔，检校园工有品裁。缓引瓜苗教傍架，旋齐菊杪要平台。出墙新竹矜施粉，立水高荷劝把杯。莫讶小园饶胜事，故人续续送花栽。
棕亭
作者：许及之
朝代：宋
体裁：五言绝句

剥棕堪覆宇，代瓦胜诛茅。有酒论奇字，无心赋解嘲。
棠杕径
作者：许及之
朝代：宋
体裁：五言绝句

弟兄为师友，晚岁共三径。室迩伫远思，东风吹鬓影。
楚望楼
作者：许及之
朝代：宋
体裁：五言绝句

楚东雄地望，胜槩属名流。共俟谢安石，难追马少游。
樱桃
作者：许及之
朝代：宋
体裁：五言绝句

苦笋恰相逢，匀圆得许红。荐新存古意，驱鸟念园公。
橘友亭
作者：许及之
朝代：宋
体裁：五言绝句

梅溽香蒸玉，霜晴珠照林。封君休僣儗，得此足投簪。
檥斋
作者：许及之
朝代：宋

心起五湖兴，身轻一叶舟。
箇中风雨夜，不用转船头。
次外舅遣侍人韵
作者：许及之
朝代：宋
体裁：五言律诗

关中萧相国，江左管夷吾。人仰高山石，心宜赤水珠。登临捐妓女，书札付官奴。妙得安心法，绳床底用蒲。
次外舅闻字即事韵
作者：许及之
朝代：宋
体裁：五言律诗

蘧瑗行年化，宣尼耳顺闻。声名昭白日，富贵薄浮云。天子方尝胆，中原未静氛。加餐为时起，礼乐不徒云。
次宣甫用转庵韵赋惜春怀转庵
作者：许及之
朝代：宋
体裁：五言律诗

气合桑舆友，才推屈宋衙。留春无上策，作意惜残花。葭倚终惭玉，蓬生正倚麻。陶溪人远室，漳浦客思家。
次常之元日复用韵
作者：许及之
朝代：宋

椒花祝处羽觞飞，第一春光勿愿违。已是浃旬弹指过，可堪维暮转头非。诗签络绎须盈袖，酒盏淋漓听满衣。老去寸阴尤爱惜，久拚带减沈郎围。
次常之元日復用韵
作者：许及之
朝代：宋

椒花祝处羽觞飞，第一春光勿愿违。
已是浃旬弹指过，可堪维暮转头非。
诗籤络绎须盈袖，酒醆淋漓听满衣。
老去寸阴尤爱惜，久拚带减沈郎围。
次常之暑中即事韵五首
作者：许及之
朝代：宋

自庇槐阴影更重，悠飏午梦半醒中。已看新绿看浓绿，不爱深红爱浅红。破暑薰风破甑轻，井泉新汲濯新清。乱蝉为我翻多事，时有黄鹂一个鸣。近凿方池漾碧虚，手栽初产玉芙蕖。丁宁未得轻开却，少待嘉宾约望舒。倦翼归来足退藏，卑飞决起自回翔。昨宵妙处无人领，不是风凉是月凉。晚云蔽月气微清，假寐齁齁鼻自鸣。起看青天净如拭，月明于我不无情。
次常之暑中即事韵五首·其一
作者：许及之
朝代：宋

自庇槐阴影更重，悠扬午梦半醒中。
已看新绿看浓绿，不爱深红爱浅红。
次常之暑中即事韵五首·其一
作者：许及之
朝代：宋

自庇槐阴影更重，悠飏午梦半醒中。已看新绿看浓绿，不爱深红爱浅红。
次常之暑中即事韵五首·其三
作者：许及之
朝代：宋
体裁：七言绝句

近凿方池漾碧虚，手栽初产玉芙蕖。丁宁未得轻开却，少待嘉宾约望舒。
次常之暑中即事韵五首·其二
作者：许及之
朝代：宋

破暑熏风破甑轻，井泉新汲濯新清。
乱蝉为我翻多事，时有黄鹂一箇鸣。
次常之暑中即事韵五首·其二
作者：许及之
朝代：宋

破暑薰风破甑轻，井泉新汲濯新清。乱蝉为我翻多事，时有黄鹂一个鸣。
次常之暑中即事韵五首·其五
作者：许及之
朝代：宋

晚云蔽月气微清，假寐齁齁鼻自鸣。起看青天净如拭，月明于我不无情。
次常之暑中即事韵五首·其五
作者：许及之
朝代：宋

晚云蔽月气微清，假寐齁齁鼻自鸣。
起看青天凈如拭，月明于我不无情。
次常之暑中即事韵五首·其四
作者：许及之
朝代：宋
体裁：七言绝句

倦翼归来足退藏，卑飞决起自回翔。昨宵妙处无人领，不是风凉是月凉。
次常之韵
作者：许及之
朝代：宋
体裁：七言绝句

清彻郊原带远洲，霏微小雨勿供愁。重阳已近休仍例，今岁丰登别是秋。
次常之韵
作者：许及之
朝代：宋

身閒城市即郊坰，况是秋高气倍清。酬唱篇章惊句眼，往来节物见交情。重阳槛菊明朝摘，细雨檐花昨夜鸣。晚霁嘉宾不重赏，灵山空自爱嘉明。
次常之韵
作者：许及之
朝代：宋

身閒城市即郊垧，况是秋高气倍清。
酬唱篇章惊句眼，往来节物见交情。
重阳槛菊明朝摘，细雨檐花昨夜鸣。
晚霁嘉宾不重赏，灵山空自爱嘉明。
次徐漕韵贺留守刘观文祷雪感应
作者：许及之
朝代：宋

雪霜之忍有至慈，一片到地五谷滋。所以腊中重三白，史讥失时书直辞。我公卧护北门北，百姓爱公如爱日。及冬祷雪乃爱民，若有鬼神宜率职。要晴要雨天必从，玉山何独閟烛龙。一夜风师擘冰絮，坐使东国成雪宫。晓起清愁无复有，如在春风饮醇酒。欲歌零雨劳公归，正尔补天须妙手。
次徐漕韵贺留守刘观文祷雪感应
作者：许及之
朝代：宋

雪霜之忍有至慈，一片到地五谷滋。
所以腊中重三白，史讥失时书直辞。
我公卧护北门北，百姓爱公如爱日。
及冬祷雪乃爱民，若有鬼神宜率职。
要晴要雨天必从，玉山何独閟烛龙。
一夜风师擘冰絮，坐使东国成雪宫。
晓起清愁无復有，如在春风饮醇酒。
欲歌零雨劳公归，正尔补天须妙手。
次德友韵
作者：许及之
朝代：宋

忆昨得君和陶诗，床头细读人谓痴。
二南固自立墙面，十驾亦欲鞭驽疲。
退惭作吏了无补，正使得句安能奇。
有时拈笔弄纸墨，大似临敌收枪旗。
投老且愿共诗社，斗健聊欲为儿嬉。
恨子寓舍苦迢递，有僧借屋无奔驰。
乞米不须烦送似，无储自足常宴如。
转庵与为方外旧，仆也何翅管中窥。
岂有修竹真可款，曷不宿雾及早披。
来诗赓酬特未已，追逐登临随所之。
次德友韵
作者：许及之
朝代：宋

忆昨得君和陶诗，床头细读人谓痴。二南固自立墙面，十驾亦欲鞭驽疲。退惭作吏了无补，正使得句安能奇。有时拈笔弄纸墨，大似临敌收枪旗。投老且愿共诗社，斗健聊欲为儿嬉。恨子寓舍苦迢递，有僧借屋无奔驰。乞米不须烦送似，无储自足常宴如。转庵与为方外旧，仆也何翅管中窥。岂有脩竹真可款，曷不宿雾及早披。来诗赓酬特未已，追逐登临随所之。
次才叔和龚司令九日韵
作者：许及之
朝代：宋
体裁：七言律诗

满院西风把菊天，官身閒暇亦悠然。恍思杜老浮舟日，绝胜彭城戏马年。岂待白衣开笑口，不妨乌帽庇华颠。却愁明发还多事，诗在龙山落照边。
次木伯初蜡梅三绝
作者：许及之
朝代：宋

格韵评量故是梅，采薪丛里冻花开。蜂衙不逐飘零尽，真似天工蜡缀来。蜂薰脾蜜麝薰脐，香染蔷薇色染栀。大似幽兰怀隐操，有心闻处得香迟。气禀中央色自庄，丹心展尽只输香。自知不结和羹实，合作山家澹泊装。
次木伯初蜡梅三绝·其一
作者：许及之
朝代：宋

格韵评量故是梅，采薪丛裏冻花开。
蜂衙不逐飘零尽，真似天工蜡缀来。
次木伯初蜡梅三绝·其一
作者：许及之
朝代：宋

格韵评量故是梅，采薪丛里冻花开。蜂衙不逐飘零尽，真似天工蜡缀来。
次木伯初蜡梅三绝·其三
作者：许及之
朝代：宋
体裁：七言绝句

气禀中央色自庄，丹心展尽只输香。自知不结和羹实，合作山家澹泊装。
次木伯初蜡梅三绝·其二
作者：许及之
朝代：宋

蜂熏脾蜜麝熏脐，香染蔷薇色染栀。
大似幽兰怀隠操，有心闻处得香迟。
次木伯初蜡梅三绝·其二
作者：许及之
朝代：宋

蜂薰脾蜜麝薰脐，香染蔷薇色染栀。大似幽兰怀隐操，有心闻处得香迟。
次潘茂和韵
作者：许及之
朝代：宋

久向竹林闻小阮，恨无此客岂无毡。
文章未可为余事，子弟何妨自太鲜。
老去懒兼衰作病，传来诗与月俱圆。
瓣香合为床头易，笞凤鞭鸾不是仙。
次潘茂和韵
作者：许及之
朝代：宋

久向竹林闻小阮，恨无此客岂无毡。文章未可为馀事，子弟何妨自太鲜。老去懒兼衰作病，传来诗与月俱圆。瓣香合为床头易，笞凤鞭鸾不是仙。
次王宣甫韵
作者：许及之
朝代：宋

一春无计接茵凭，野草閒花漫自荣。留得小栏红药在，待看新径绿阴成。亦怜酒盏疏谈柄，肯寄诗筒督课程。多病感君勤问劳，肱三折后万缘轻。
次王宣甫韵
作者：许及之
朝代：宋

一春无计接茵凭，野草閒花漫自荣。
留得小栏红药在，待看新径绿阴成。
亦怜酒醆疎谈柄，肯寄诗筒督课程。
多病感君勤问劳，肱三折后万缘轻。
次王宣甫题媚川图韵
作者：许及之
朝代：宋
体裁：七言律诗

底须屏障写天吴，绝境横前与画俱。两塔屹波流不去，千帆破浪远如无。空明水月光争媚，开阖云山妙莫摹。扁榜首蒙摩诘句，小亭从此有诗图。
次谏长韵
作者：许及之
朝代：宋

缭垣虚昼静沉沉，两行槐阴一径深。细雨入帘供洪溽，清谈参坐共萧森。柳边花底随官事，绿暗红稀惜壮心。正以头风无藉在，诗翁佳句敌陈琳。檐溜涓涓响涧涔，湿飞蝴蝶见深深。乳鸦雏雀自酬答，老柳古槐惟蔚森。同省三人惭未至，许身一字愧初心。妤风隔院动修竹，随意题诗倾碧琳。
次谏长韵·其一
作者：许及之
朝代：宋
体裁：七言律诗

缭垣虚昼静沉沉，两行槐阴一径深。细雨入帘供洪溽，清谈参坐共萧森。柳边花底随官事，绿暗红稀惜壮心。正以头风无藉在，诗翁佳句敌陈琳。
次谏长韵·其二
作者：许及之
朝代：宋
体裁：七言律诗

檐溜涓涓响涧涔，湿飞蝴蝶见深深。乳鸦雏雀自酬答，老柳古槐惟蔚森。同省三人惭未至，许身一字愧初心。妤风隔院动修竹，随意题诗倾碧琳。
次谏长韵赠严处士
作者：许及之
朝代：宋
体裁：七言绝句

鸢在青天鱼在川，马牛谁络更谁穿。过求敢问君平卜，只问皇家一统年。
次转庵九日韵
作者：许及之
朝代：宋

窗前白白黄黄菊，门外疎疎短短篱。
择胜任从追赏日，有年即是太平时。
呼鹰戏马人千古，缀席浮舟酒一巵。
五百年间张翰句，风流犹待谪仙诗。
次转庵九日韵
作者：许及之
朝代：宋

窗前白白黄黄菊，门外疏疏短短篱。择胜任从追赏日，有年即是太平时。呼鹰戏马人千古，缀席浮舟酒一卮。五百年间张翰句，风流犹待谪仙诗。
次转庵圣花韵
作者：许及之
朝代：宋

转庵诗三昧，仍嗜书八法。写出金弹句，可玩不可狎。近观圣花作，险若君独压。壮如钱塘潮，清若苕溪霅。僚丸同妙手，痀蜩真脱甲。庖刀方奏砉，郢风复运霎。文章特小技，圣处奚假插。得趣堪献佛，高吟岸乌帢。达者越拘挛，迷者泥检柙。岂知造化机，目击不容眨。衮衮万马奔，翼翼两攻夹。灵根有变通，时雨自浃洽。意轻秦赵璧，价重蒲葵箑。记舟何用痕，印钱偶因掐。于道得达尊，问鼎不问郏。
次转庵圣花韵
作者：许及之
朝代：宋

转庵诗三昧，仍嗜书八法。
写出金弹句，可翫不可狎。
近观圣花作，险若君独压。
壮如钱塘潮，清若苕溪霅。
僚丸同妙手，痀蜩真脱甲。
庖刀方奏砉，郢风復运霎。
文章特小技，圣处奚假插。
得趣堪献佛，高吟岸乌帢。
达者越拘挛，迷者泥检柙。
岂知造化机，目击不容眨。
衮衮万马奔，翼翼两攻夹。
灵根有变通，时雨自浃洽。
意轻秦赵璧，价重蒲葵箑。
记舟何用痕，印钱偶因掐。
于道得达尊，问鼎不问郏。
次转庵寄用坡公赋梅韵
作者：许及之
朝代：宋

一夜酸风惊拉槁，雪压茅檐攲欲倒。孰知寒谷自能春，斗坼琼枝故相恼。两年旧隐住容成，耐冷冲寒起常早。透窗疏影眠未佳，拥被孤吟诗易好。别来问讯迥相忘，养就苔文从不埽。诗人云远岁云暮，自插一枝怜鬓老。孤山在望不可到，惆怅馀香委芳草。谁邀配食水仙人，长笛横吹倚苍昊。
次转庵寄用坡公赋梅韵
作者：许及之
朝代：宋

一夜酸风惊拉槁，雪压茅檐欹欲倒。
孰知寒谷自能春，斗坼琼枝故相恼。
两年旧隠住容成，耐冷衝寒起常早。
透窗疎影眠未佳，拥被孤吟诗易好。
别来问讯迥相忘，养就苔文从不埽。
诗人云远岁云暮，自插一枝怜鬓老。
孤山在望不可到，惆怅余香委芳草。
谁邀配食水仙人，长笛横吹倚苍昊。
次转庵榴花韵
作者：许及之
朝代：宋

良辰竞渡常伛指，爱花颂花奚谤毁。
年年五月见红榴，重着赐衣怜杜甫。
佳节有名名不去，阅甫逢辰何自苦。
薄俗传讹成力竞，作戏轻生为酒使。
惆怅刘郎击节词，招屈亭前但流水。
明当炼镜非常规，我辈持觞宁越矩。
只为榴花饮亦佳，况是转庵吟入髓。
浮花浪蕊竟何为，秾艷芳心诚可喜。
不应寂寞负澄鲜，同社联翩须记取。
相期竟到无何乡，徙倚更约凭虚子。
次转庵榴花韵
作者：许及之
朝代：宋

良辰竞渡常伛指，爱花颂花奚谤毁。年年五月见红榴，重著赐衣怜杜甫。佳节有名名不去，阅甫逢辰何自苦。薄俗传讹成力竞，作戏轻生为酒使。惆怅刘郎击节词，招屈亭前但流水。明当鍊镜非常规，我辈持觞宁越矩。只为榴花饮亦佳，况是转庵吟入髓。浮花浪蕊竟何为，秾艳芳心诚可喜。不应寂寞负澄鲜，同社联翩须记取。相期竟到无何乡，徙倚更约凭虚子。
次转庵用坡公韵併简洪樗野
作者：许及之
朝代：宋

短日驱驰驹一罅，百刻六旬分卜夜。
残年余力秉烛吟，所冀二中并四下。
敢多奇疾希卢扁，祇是寒温随补泻。
转庵着眼从昔高，伯仲古人相匹亚。
细哦纤巧天许觑，硬语崚嶒神所借。
窠臼已脱卑晋宋，真淳更拟出陶谢。
近惊樗野轻千里，远自鄱阳踰百舍。
举似诗家说中蜜，更引禅宗谈倒蔗。
老父病后已云怯，余子听诗应转怕。
那令勉继坡公韵，预恐难逃灌夫駡。
次转庵用坡公韵并简洪樗野
作者：许及之
朝代：宋

短日驱驰驹一罅，百刻六旬分卜夜。残年馀力秉烛吟，所冀二中并四下。敢多奇疾希卢扁，祇是寒温随补泻。转庵著眼从昔高，伯仲古人相匹亚。细哦纤巧天许觑，硬语崚嶒神所借。窠臼已脱卑晋宋，真淳更拟出陶谢。近惊樗野轻千里，远自鄱阳踰百舍。举似诗家说中蜜，更引禅宗谈倒蔗。老父病后已云怯，馀子听诗应转怕。那令勉继坡公韵，预恐难逃灌夫骂。
次转庵韵
作者：许及之
朝代：宋

节中期乐事，座上欠嘉宾。雨帽何妨湿，云山自带颦。午晴开喜色，归月入怀新。有菊皆重九，无须更卜辰。有约惟真率，相忘任主宾。拒霜方送喜，疏柳不争颦。近复关原旧，频看邸报新。吾侪何幸甚，投老得逢辰。
次转庵韵·其一
作者：许及之
朝代：宋
体裁：五言律诗

节中期乐事，座上欠嘉宾。雨帽何妨湿，云山自带颦。午晴开喜色，归月入怀新。有菊皆重九，无须更卜辰。
次转庵韵·其二
作者：许及之
朝代：宋

有约惟真率，相忘任主宾。
拒霜方送喜，疎柳不争颦。
近復关原旧，频看邸报新。
吾侪何幸甚，投老得逢辰。
次转庵韵·其二
作者：许及之
朝代：宋

有约惟真率，相忘任主宾。拒霜方送喜，疏柳不争颦。近复关原旧，频看邸报新。吾侪何幸甚，投老得逢辰。
次陈伯寿分韵得者字
作者：许及之
朝代：宋
体裁：古风

南浦家庖亦烟火，何事胸中太潇洒。少提笔力老更坚，不信昏金徒巧瓦。一官姑混录录中，三生岂是悠悠者。秋镫夜课阿戎读，高筑诗坛洁莲社。人传绣口仍锦心，我诧琼杯并玉斝。阿戎官学两俱长，金固在镕非跃冶。转庵忽传分韵作，咳唾珠玑来笔下。挽回巫峡使倒流，快注银河见高泻。敢陪驿骑策疲驽，绝喜风樯追阵马。爱诗未足老犹贪，染指更尝犹靳舍。祇惭狗尾聊续貂，安得曲终成奏雅。吟哦未了忽开予，拟约凭高共纾写。
次韵临川傅簿经过道旧之什
作者：许及之
朝代：宋
体裁：七言律诗

倾盖临川卜再逢，岁华飘忽老秋风。汗颜何补千人聚，过眼还惊万马空。今子所淹栖棘地，曩余曾掌采芹宫。种松已长烦公问，梁栋如今中未中。
次韵书怀
作者：许及之
朝代：宋

世味真嚼蜡，閒趣觉隽永。
闭门读旧书，拓牖豁微冏。
闚道忘一斑，反身得三省。
佳人不可招，妙处谁与领。
未刖聊晨门，已献那泣郢。
向来真左计，只合事幽屏。
感君汪洋陂，洗我荣辱境。
逢原得新功，余润及古井。
笔端有辘轳，句法见驰骋。
梅花动乡思，霜风吹鬓影。
言归日在念，未策心已警。
咫尺看白云，祇隔冯公岭。
次韵书怀
作者：许及之
朝代：宋

世味真嚼蜡，閒趣觉隽永。闭门读旧书，拓牖豁微囧。窥道忘一斑，反身得三省。佳人不可招，妙处谁与领。未刖聊晨门，已献那泣郢。向来真左计，只合事幽屏。感君汪洋陂，洗我荣辱境。逢原得新功，馀润及古井。笔端有辘轳，句法见驰骋。梅花动乡思，霜风吹鬓影。言归日在念，未策心已警。咫尺看白云，祇隔冯公岭。
次韵仲归渔父
作者：许及之
朝代：宋
体裁：七言律诗

风静波恬没是非，雨蓑烟笠当冠衣。移将兰棹垂纶去，钓得金鳞带月归。到处茅柴赊可准，有时莼菜滑仍肥。旁人道是忘机叟，到底从来不识机。
次韵仲归病中垂问
作者：许及之
朝代：宋
体裁：七言律诗

痼疾多年久一翁，医方验后自难功。已惭兀者犹尊足，敢企泠然欲御风。觅句未能生处熟，论交正要苦辞攻。凭君莫话沙堤事，此语终谀不是公。
次韵仲归观弈
作者：许及之
朝代：宋

绿阴昼静熟观棋，横出宁分正与奇。要处不容留活眼，忙时翻笑敛愁眉。手谈大似衔枚战，坐隐几同过枕师。著罢了然无胜负，机心却许白鸥知。
次韵仲归观弈
作者：许及之
朝代：宋

绿阴昼静熟观棋，横出宁分正与奇。
要处不容留活眼，忙时翻笑敛愁眉。
手谈大似衔枚战，坐隠几同过枕师。
着罢了然无胜负，机心却许白鸥知。
次韵何起岩喜雨
作者：许及之
朝代：宋

龟坼高田畦渴雨，何取尸臣守兹土。抽毫擢发控深衷，羽衣拜章夜当午。天门岧峣洞九重，玉几哀矜迥三拊。守臣有罪固合诛，农夫在勤亦良苦。去年旱荒有积仓，今年饥歉将空庾。通宵洒润祇若丝，明发屯云俨安堵。初惊大点来莫当，俄即翻盆流孰禦。旧雨相过忆去年，坐视排檐亦如许。我惭历历洗心源，君喜津津见眉宇。瑰章杰句助欢呼，石燕商羊俱鼓舞。急须似吸举深杯，莫负如渑写甘㴻。
次韵何起岩喜雨
作者：许及之
朝代：宋

龟坼高田畦渴雨，何取尸臣守兹土。
抽毫擢髮控深衷，羽衣拜章夜当午。
天门岧峣洞九重，玉几哀矜迥三拊。
守臣有罪固合诛，农夫在勤亦良苦。
去年旱荒有积仓，今年饥歉将空庾。
通宵洒润祇若丝，明发屯云俨安堵。
初惊大点来莫当，俄即翻盆流孰御。
旧雨相过忆去年，坐视排檐亦如许。
我惭历历洗心源，君喜津津见眉宇。
瑰章杰句助欢呼，石燕商羊俱鼓舞。
急须似吸举深杯，莫负如渑写甘{浢寸}。
次韵刘参议喜得雪
作者：许及之
朝代：宋

勒回羲驭感苍苍，酝酿风威铄夜缸。才喜筛寒初集霰，已怜洒急正闻窗。忘年有约将寻戴，好语先施合拜庞。不惜登临矜共赏，万妃正舞玉幡幢。
次韵刘参议喜得雪
作者：许及之
朝代：宋

勒回羲驭感苍苍，醖酿风威铄夜缸。
才喜筛寒初集霰，已怜洒急正闻窗。
忘年有约将寻戴，好语先施合拜庞。
不惜登临矜共赏，万妃正舞玉幡幢。
次韵刘孝若二首
作者：许及之
朝代：宋

每思忝窃长知愧，何有行藏可待明。壮不如人祇录录，老将及耄更平平。故交契予情文厚，佳句驰来格律清。拟策疲驽追逸步，却愁重趼趣脩程。宜男草长欲忘忧，含笑花开却似羞。转蕙有风凉意动，重梅过雨涨痕留。幽閒岁月难消受，香火朝昏未答酬。珍重友朋相慰藉，鼎来赓和得因由。
次韵刘孝若二首·其一
作者：许及之
朝代：宋

每思忝窃长知愧，何有行藏可待明。
壮不如人祇录录，老将及耄更平平。
故交契予情文厚，佳句驰来格律清。
拟策疲驽追逸步，却愁重趼趣修程。
次韵刘孝若二首·其一
作者：许及之
朝代：宋

每思忝窃长知愧，何有行藏可待明。壮不如人祇录录，老将及耄更平平。故交契予情文厚，佳句驰来格律清。拟策疲驽追逸步，却愁重趼趣脩程。
次韵刘孝若二首·其二
作者：许及之
朝代：宋
体裁：七言律诗

宜男草长欲忘忧，含笑花开却似羞。转蕙有风凉意动，重梅过雨涨痕留。幽閒岁月难消受，香火朝昏未答酬。珍重友朋相慰藉，鼎来赓和得因由。
次韵卢康伯别家塾后示惠二诗
作者：许及之
朝代：宋

投老投閒袖久通，何妨搔首鬓如蓬。故人索我形骸外，春事开予笑语中。别去未几情似阔，诗成倏至福何洪。倦从远役宁株守，人讶相从臭味同。如君摸索不难知，匡鼎来时解说诗。莫作瓜分甜后蒂，已拚樗散鬓成丝。闻閒岁月壶中永，取静光阴隙外驰。莫道广文心似铁，知心犹有赋梅诗。
次韵卢康伯别家塾后示惠二诗·其一
作者：许及之
朝代：宋
体裁：七言律诗

投老投閒袖久通，何妨搔首鬓如蓬。故人索我形骸外，春事开予笑语中。别去未几情似阔，诗成倏至福何洪。倦从远役宁株守，人讶相从臭味同。
次韵卢康伯别家塾后示惠二诗·其二
作者：许及之
朝代：宋
体裁：七言律诗

如君摸索不难知，匡鼎来时解说诗。莫作瓜分甜后蒂，已拚樗散鬓成丝。闻閒岁月壶中永，取静光阴隙外驰。莫道广文心似铁，知心犹有赋梅诗。
次韵卢次夔直学投赠二首卢之父有师法方训长孙铸而次夔近绎子屈致教参孙发蒙
作者：许及之
朝代：宋

大难过访忆曾酬，谒入徒惭刺字留。惠我新诗堪照夜，喜君逸气正横秋。时哉好去陈三策，老者那能画一筹。暇日太丘如共款，忘炊肯更作糜不。老眼青灯字字愁，犹能宅胜复栖幽。要追野叟田夫辈，愿作渔乡橘里侯。蚤取科名辞举业，来陪散吏入诗流。小孙勤苦童蒙训，未解知名杜若洲。
次韵卢次夔直学投赠二首卢之父有师法方训长孙铸而次夔近绎子屈致教参孙发蒙·其一
作者：许及之
朝代：宋
体裁：七言律诗

大难过访忆曾酬，谒入徒惭刺字留。惠我新诗堪照夜，喜君逸气正横秋。时哉好去陈三策，老者那能画一筹。暇日太丘如共款，忘炊肯更作糜不。
次韵卢次夔直学投赠二首卢之父有师法方训长孙铸而次夔近绎子屈致教参孙发蒙·其二
作者：许及之
朝代：宋

老眼青灯字字愁，犹能宅胜复栖幽。要追野叟田夫辈，愿作渔乡橘里侯。蚤取科名辞举业，来陪散吏入诗流。小孙勤苦童蒙训，未解知名杜若洲。
次韵卢次夔直学投赠二首卢之父有师法方训长孙铸而次夔近绎子屈致教参孙发蒙·其二
作者：许及之
朝代：宋

老眼青灯字字愁，犹能宅胜復栖幽。
要追野叟田夫辈，愿作渔乡橘里侯。
蚤取科名辞举业，来陪散吏入诗流。
小孙勤苦童蒙训，未解知名杜若洲。
次韵古梅二首
作者：许及之
朝代：宋

绿苔枝上玉疏疏，折赠诗人意不孤。恼杀渠侬归未得，梅坡千树有如无。玉鉴堂前迹已疏，残香应伴鹤声孤。郎潜桂隐身藏却，新为梅花著句无。
次韵古梅二首·其一
作者：许及之
朝代：宋

绿苔枝上玉疎疎，折赠诗人意不孤。
恼杀渠侬归未得，梅坡千树有如无。
次韵古梅二首·其一
作者：许及之
朝代：宋

绿苔枝上玉疏疏，折赠诗人意不孤。恼杀渠侬归未得，梅坡千树有如无。
次韵古梅二首·其二
作者：许及之
朝代：宋

玉鉴堂前迹已疏，残香应伴鹤声孤。郎潜桂隐身藏却，新为梅花著句无。
次韵古梅二首·其二
作者：许及之
朝代：宋

玉鑑堂前迹已疎，残香应伴鹤声孤。
郎潜桂隠身藏却，新为梅花着句无。
次韵叶德友苦热吟
作者：许及之
朝代：宋

避暑本无法，有法心可移。
达尊迫人事，盛服严天威。
六月厉戈甲，百炼亲鑪锤。
前驱上峻坂，后鞭禁长吁。
正午万竈增，克晷千夫炊。
辕门待排结，军令无徐舒。
陆浑救急燎，栾巴稽噀霏。
期以片时灭，不许一草萎。
醲赏激勇往，毕力争忘疲。
不计挥汗雨，宁思濯风漪。
当其用力所，岂復知热时。
万事心地存，百夫火宅驰。
四时更代谢，二至争愆逾。
积阴理必復，大夏阳常居。
及此当歊赩，岂得怀鬰纡。
杜愿踏层冰，几欲投清池。
韩思坐深甑，为说亦岂疎。
极知隶元气，孰与逃象滋。
聊用供嘲咏，且以相戏娱。
吾侪幸安适，家食饕委蛇。
念彼方热耘，焉能思逃虚。
静胜昔人心，屡空斯晏如。
况予负深谴，省咎阖重扉。
友朋相急难，往復通有无。
每怀子叶子，久与期襟期。
有此苦热吟，句韵两崛奇。
次韵叶德友苦热吟
作者：许及之
朝代：宋

避暑本无法，有法心可移。达尊迫人事，盛服严天威。六月厉戈甲，百鍊亲炉锤。前驱上峻坂，后鞭禁长吁。正午万灶增，尅晷千夫炊。辕门待排结，军令无徐舒。陆浑救急燎，栾巴稽噀霏。期以片时灭，不许一草萎。醲赏激勇往，毕力争忘疲。不计挥汗雨，宁思濯风漪。当其用力所，岂复知热时。万事心地存，百夫火宅驰。四时更代谢，二至争愆逾。积阴理必复，大夏阳常居。及此当歊赩，岂得怀郁纡。杜愿踏层冰，几欲投清池。韩思坐深甑，为说亦岂疏。极知隶元气，孰与逃象滋。聊用供嘲咏，且以相戏娱。吾侪幸安适，家食饕委蛇。念彼方热耘，焉能思逃虚。静胜昔人心，屡空斯晏如。况予负深谴，省咎阖重扉。友朋相急难，往复通有无。每怀子叶子，久与期襟期。有此苦热吟，句韵两崛奇。
次韵吴季行秋怀
作者：许及之
朝代：宋

弹冠惊野马，束带响吴鈎。
意远秋多思，诗清语过愁。
君当仪省户，我合老林丘。
何日苕溪上，相从不繫舟。
次韵吴季行秋怀
作者：许及之
朝代：宋

弹冠惊野马，束带响吴钩。意远秋多思，诗清语过愁。君当仪省户，我合老林丘。何日苕溪上，相从不系舟。
次韵呈支茂先贤良
作者：许及之
朝代：宋

烟蓑不尽四山青，古道长将古意评。
辟谷久知疎药裹，纂言今见满书檠。
尧年请祝新抛隠，宋范争抄近荐名。
圣世埋光那可得，清台恰奏少微明。
次韵呈支茂先贤良
作者：许及之
朝代：宋

烟蓑不尽四山青，古道长将古意评。辟谷久知疏药裹，纂言今见满书檠。尧年请祝新抛隐，宋范争抄近荐名。圣世埋光那可得，清台恰奏少微明。
次韵周畏知用南轩闻说城东梅十里句为韵六言七首
作者：许及之
朝代：宋

湘西山亦既见，城东梅所未闻。急须盍簪共赏，可惜委地馀芬。广平心肠铁石，姑射肌肤冰雪。共令索笑求诗，未免婴情驾说。故人驰一枝使，诗翁筑五言城。须邀从事入幕，休唤孔方作兄。梦蝶驱除枕上，惊鸿约略墙东。石裂岩前积雪，角咽城头晓风。意了无东阁兴，句不到西湖梅。非公安得闻此，欲往何其快哉。松径晴泥欲乾，茅檐宿雪犹湿。满枝空怀杜二，夜诵谁德计十。行歌已闻落梅，寡和犹传下里。好步故难卒行，迅雷那及掩耳。
次韵周畏知用南轩闻说城东梅十里句为韵六言七首·其一
作者：许及之
朝代：宋

湘西山亦既见，城东梅所未闻。
急须盍簪共赏，可惜委地余芬。
次韵周畏知用南轩闻说城东梅十里句为韵六言七首·其一
作者：许及之
朝代：宋

湘西山亦既见，城东梅所未闻。急须盍簪共赏，可惜委地馀芬。
次韵周畏知用南轩闻说城东梅十里句为韵六言七首·其七
作者：许及之
朝代：宋
体裁：六言诗

行歌已闻落梅，寡和犹传下里。好步故难卒行，迅雷那及掩耳。
次韵周畏知用南轩闻说城东梅十里句为韵六言七首·其三
作者：许及之
朝代：宋
体裁：六言诗

故人驰一枝使，诗翁筑五言城。须邀从事入幕，休唤孔方作兄。
次韵周畏知用南轩闻说城东梅十里句为韵六言七首·其二
作者：许及之
朝代：宋
体裁：六言诗

广平心肠铁石，姑射肌肤冰雪。共令索笑求诗，未免婴情驾说。
次韵周畏知用南轩闻说城东梅十里句为韵六言七首·其五
作者：许及之
朝代：宋
体裁：六言诗

意了无东阁兴，句不到西湖梅。非公安得闻此，欲往何其快哉。
次韵周畏知用南轩闻说城东梅十里句为韵六言七首·其六
作者：许及之
朝代：宋

松径晴泥欲乾，茅檐宿雪犹湿。满枝空怀杜二，夜诵谁德计十。
次韵周畏知用南轩闻说城东梅十里句为韵六言七首·其六
作者：许及之
朝代：宋

松径晴泥欲干，茅檐宿雪犹湿。
满枝空怀杜二，夜诵谁德计十。
次韵周畏知用南轩闻说城东梅十里句为韵六言七首·其四
作者：许及之
朝代：宋
体裁：六言诗

梦蝶驱除枕上，惊鸿约略墙东。石裂岩前积雪，角咽城头晓风。
次韵孝若谢报谒二首
作者：许及之
朝代：宋

访旧论交忆断金，闭门宣想日高吟。应思后牧长回首，更学阴何苦用心。顾我自知经世浅，如君何苦爱人深。相逢休说东山话，已觉昨非犹至今。如悬夜雨润冬晴，菜本朝来翠浪平。菊老容成宜退听，梅开真爱欲相迎。拥炉静坐心非想，把笔题诗思过清。写寄城西老朋友，数能过访不无名。
次韵孝若谢报谒二首·其一
作者：许及之
朝代：宋
体裁：七言律诗

访旧论交忆断金，闭门宣想日高吟。应思后牧长回首，更学阴何苦用心。顾我自知经世浅，如君何苦爱人深。相逢休说东山话，已觉昨非犹至今。
次韵孝若谢报谒二首·其二
作者：许及之
朝代：宋
体裁：七言律诗

如悬夜雨润冬晴，菜本朝来翠浪平。菊老容成宜退听，梅开真爱欲相迎。拥炉静坐心非想，把笔题诗思过清。写寄城西老朋友，数能过访不无名。
次韵宣甫约元宵入城不至
作者：许及之
朝代：宋

春已兼旬未脱绵，积阴顿扫柳条烟。儿童戏放抟风鸽，老子惟看跕水鸢。剪綵试灯新乐事，逢场作戏旧丰年。诗翁不离陶溪隐，可是公房恋屋仙。
次韵宣甫约元宵入城不至
作者：许及之
朝代：宋

春已兼旬未脱绵，积阴顿扫柳条烟。
儿童戏放抟风鸽，老子惟看跕水鸢。
剪綵试灯新乐事，逢场作戏旧丰年。
诗翁不离陶溪隠，可是公房恋屋仙。
次韵居甫六绝句
作者：许及之
朝代：宋

君家城市俨山家，翠竹疏松靓物华。月桂似知新有句，封姨恰献旋开花。自入春来少见晴，雨愁花思共冥冥。浮红吹却浑閒事，正要秧针出水青。际天空翠滴人衣，拍岸波纹泛渺瀰。有意雨声停白昼，无端草色上朱扉。雨飞蝴蝶尽争高，映水垂杨拂小桥。乍觉烟村风景别，突看林外出缃桃。夕阳绽处动归舟，照眼明边是白鸥。只听前湖歌欸乃，不知风雨转船头。西湖弭棹曲廊腰，休忆长桥复断桥。随意吾乡度寒食，登临不费酒旗招。
次韵居甫六绝句·其一
作者：许及之
朝代：宋

君家城市俨山家，翠竹疎松靓物华。
月桂似知新有句，封姨恰献旋开花。
次韵居甫六绝句·其一
作者：许及之
朝代：宋

君家城市俨山家，翠竹疏松靓物华。月桂似知新有句，封姨恰献旋开花。
次韵居甫六绝句·其三
作者：许及之
朝代：宋
体裁：七言绝句

际天空翠滴人衣，拍岸波纹泛渺瀰。有意雨声停白昼，无端草色上朱扉。
次韵居甫六绝句·其二
作者：许及之
朝代：宋

自入春来少见晴，雨愁花思共冥冥。
浮红吹却浑閒事，正要秧鍼出水青。
次韵居甫六绝句·其二
作者：许及之
朝代：宋

自入春来少见晴，雨愁花思共冥冥。浮红吹却浑閒事，正要秧针出水青。
次韵居甫六绝句·其五
作者：许及之
朝代：宋

夕阳绽处动归舟，照眼明边是白鸥。
只听前湖歌欵乃，不知风雨转船头。
次韵居甫六绝句·其五
作者：许及之
朝代：宋

夕阳绽处动归舟，照眼明边是白鸥。只听前湖歌欸乃，不知风雨转船头。
次韵居甫六绝句·其六
作者：许及之
朝代：宋

西湖弭棹曲廊腰，休忆长桥复断桥。随意吾乡度寒食，登临不费酒旗招。
次韵居甫六绝句·其六
作者：许及之
朝代：宋

西湖弭棹曲廊腰，休忆长桥復断桥。
随意吾乡度寒食，登临不费酒旗招。
次韵居甫六绝句·其四
作者：许及之
朝代：宋
体裁：七言绝句

雨飞蝴蝶尽争高，映水垂杨拂小桥。乍觉烟村风景别，突看林外出缃桃。
次韵常之五日禁竞渡
作者：许及之
朝代：宋

仍年此足为吾病，举世谁人似我閒。
思远楼前重禁渡，容成洞裏独看山。
交游雨绝梅还溽，赓倡星分稿自删。
頼有松庐相慰藉，新篇时復到榆关。
次韵常之五日禁竞渡
作者：许及之
朝代：宋

仍年此足为吾病，举世谁人似我閒。思远楼前重禁渡，容成洞里独看山。交游雨绝梅还溽，赓倡星分稿自删。赖有松庐相慰藉，新篇时复到榆关。
次韵常之岁晚督才叔诗课
作者：许及之
朝代：宋

流年舍我疾于飞，受岁于予孰敢违。有愧渊明新觉是，自怜伯玉旧知非。盍簪烈炬昏骑马，博簺相欢夜倒衣。岂复少年豪气事，诗坛聊为解坚围。
次韵常之岁晚督才叔诗课
作者：许及之
朝代：宋

流年舍我疾于飞，受岁于予孰敢违。
有愧渊明新觉是，自怜伯玉旧知非。
盍簪烈炬昏骑马，博簺相欢夜倒衣。
岂復少年豪气事，诗坛聊为解坚围。
次韵常之松庐有感
作者：许及之
朝代：宋

年少爱节序，老大感岁时。亦知夜漏短，自喜昼景迟。怀人笏频拄，矫首帽屡攲。至情何惨怆，同气相因依。君家说大难，心胸缊多奇。永欢思伐木，长歌倚式微。眷言无雁地，渴想前鸿俱。一别如昨日，二年忽今兹。数传龟组解，备著鲈风词。寒乡少瑞应，远览期长离。解缆辞江皋，反袂接水湄。无从犹出涕，有弟应垂洟。今见松庐作，可胜薤露悲。怜君抱苦节，爱兄见哀诗。无复逝水向，当有高山知。老惭无领解，久约同襟期。勉和吹篪章，聊慰深长思。
次韵常之松庐有感
作者：许及之
朝代：宋

年少爱节序，老大感岁时。
亦知夜漏短，自喜昼景迟。
怀人笏频拄，矫首帽屡欹。
至情何惨怆，同气相因依。
君家说大难，心胸缊多奇。
永欢思伐木，长歌倚式微。
眷言无鴈地，渴想前鸿俱。
一别如昨日，二年忽今兹。
数传龟组解，备着鲈风词。
寒乡少瑞应，远览期长离。
解缆辞江皋，反袂接水湄。
无从犹出涕，有弟应垂洟。
今见松庐作，可胜薤露悲。
怜君抱苦节，爱兄见哀诗。
无復逝水向，当有高山知。
老惭无领解，久约同襟期。
勉和吹箎章，聊慰深长思。
次韵常之用前人韵赋梅花十绝
作者：许及之
朝代：宋

老来为圃万缘轻，一见梅花眼倍明。所恨平生无句眼，其如相与有诗情。渊明岂独爱东篱，便爱东篱亦匪私。耐雪耐霜同臭味，佳花尤爱夹花枝。风静得香多酝藉，雪残观色转精神。不教翠竹疏松畔，清杀天寒日暮人。拙速诚难语巧迟，谁知先进野人为。绝怜饭颗山头老，江路闻香有喜词。每爱孤山静思凝，岁寒不脱柏青青。暗中参得横斜趣，不费陶潜影答形。玉川清苦更清狂，一夜相思不可当。解道是君看亦好，不然白地断人肠。未点苍苔已点衣，遽辞脩竹翠相依。若教笛怨歌催尽，宁受风吹雨打稀。浮玉飘香别绪多，缓流溪水浸铜柯。先春有意春无意，春奈千红百紫何。腊雪溶溶断送冬，明朝波面受春风。北园几树红苞坼，只合吹将酒盏中。桃纵夭夭杏纵繁，衰翁其奈眼尤寒。自知不是寻芳伴，且把寒枝子细看。
次韵常之用前人韵赋梅花十绝·其一
作者：许及之
朝代：宋
体裁：七言绝句

老来为圃万缘轻，一见梅花眼倍明。所恨平生无句眼，其如相与有诗情。
次韵常之用前人韵赋梅花十绝·其七
作者：许及之
朝代：宋

未点苍苔已点衣，遽辞修竹翠相依。
若教笛怨歌催尽，宁受风吹雨打稀。
次韵常之用前人韵赋梅花十绝·其七
作者：许及之
朝代：宋

未点苍苔已点衣，遽辞脩竹翠相依。若教笛怨歌催尽，宁受风吹雨打稀。
次韵常之用前人韵赋梅花十绝·其三
作者：许及之
朝代：宋

风静得香多酝藉，雪残观色转精神。不教翠竹疏松畔，清杀天寒日暮人。
次韵常之用前人韵赋梅花十绝·其三
作者：许及之
朝代：宋

风静得香多醖藉，雪残观色转精神。
不教翠竹疎松畔，清杀天寒日暮人。
次韵常之用前人韵赋梅花十绝·其九
作者：许及之
朝代：宋
体裁：七言绝句

腊雪溶溶断送冬，明朝波面受春风。北园几树红苞坼，只合吹将酒盏中。
次韵常之用前人韵赋梅花十绝·其二
作者：许及之
朝代：宋
体裁：七言绝句

渊明岂独爱东篱，便爱东篱亦匪私。耐雪耐霜同臭味，佳花尤爱夹花枝。
次韵常之用前人韵赋梅花十绝·其五
作者：许及之
朝代：宋
体裁：七言绝句

每爱孤山静思凝，岁寒不脱柏青青。暗中参得横斜趣，不费陶潜影答形。
次韵常之用前人韵赋梅花十绝·其八
作者：许及之
朝代：宋
体裁：七言绝句

浮玉飘香别绪多，缓流溪水浸铜柯。先春有意春无意，春奈千红百紫何。
次韵常之用前人韵赋梅花十绝·其六
作者：许及之
朝代：宋
体裁：七言绝句

玉川清苦更清狂，一夜相思不可当。解道是君看亦好，不然白地断人肠。
次韵常之用前人韵赋梅花十绝·其十
作者：许及之
朝代：宋
体裁：七言绝句

桃纵夭夭杏纵繁，衰翁其奈眼尤寒。自知不是寻芳伴，且把寒枝子细看。
次韵常之用前人韵赋梅花十绝·其四
作者：许及之
朝代：宋
体裁：七言绝句

拙速诚难语巧迟，谁知先进野人为。绝怜饭颗山头老，江路闻香有喜词。
次韵常之秋日郊居十首
作者：许及之
朝代：宋

秋日郊居好，风光属散人。雍容观物化，潇洒任天真。菊好芙投老，杨疏柳效颦。飞翻看两蝶，喜得自由身。田里逢年岁，江山净物华。栖粮供野雀，输赋答官蛙。觳觫眠穰圃，龙钟卧酒家。不须听击壤，平世此何加。年光本尅期，秋闰似移时。断雁馀新绠，残蝉泥旧枝。黄华随露展，乌帽受风攲。预有登高兴，秋风入梦思。穷巷家何隘，秋郊景自舒。草涂飞蚱蜢，蓼岸点舂锄。虾菜通潮信，鱼蒲傍海居。饭廉称柳市，别业计非疏。寄种侪孙稻，株株欲竞齐。年丰催酿蚁，夜半想闻鸡。野老同杯酌，忘形绝町畦。虽无花泛水，终恐世人迷。涉世味何疏，师心道与俱。古风诗入律，远景句成图。一语中标的，千篇徒嗫嚅。秋光照轩豁，我辈未囚拘。学阃难优入，诗堂仅许升。百年从皓首，一盏爱秋灯。次第挂冠老，晨昏有发僧。未能逃兀兀，祇欲任腾腾。龙翔江上水，万折只朝宗。依倚惟危槛，扶持有短筇。秋山成自献，落日为谁容。临眺馀嘉菊，重阳酒自供。诗分缘稼穑，别墅故人多。又过中秋闰，无如明月何。违离增寂寞，衰病废吟哦。十首撩人甚，重翻古井波。觅句无新语，怀人有故情。归音苏酒渴，诗法酿秋清。近种芙蓉发，低铺锦绣成。虽赊新瓮熟，腊酝待同倾。
次韵常之秋日郊居十首·其一
作者：许及之
朝代：宋

秋日郊居好，风光属散人。
雍容观物化，潇洒任天真。
菊好芙投老，杨疎柳效颦。
飞翻看两蝶，喜得自由身。
次韵常之秋日郊居十首·其一
作者：许及之
朝代：宋

秋日郊居好，风光属散人。雍容观物化，潇洒任天真。菊好芙投老，杨疏柳效颦。飞翻看两蝶，喜得自由身。
次韵常之秋日郊居十首·其一〇
作者：许及之
朝代：宋

觅句无新语，怀人有故情。
归音苏酒渴，诗法酿秋清。
近种芙蓉发，低铺锦绣成。
虽赊新瓮熟，腊醖待同倾。
次韵常之秋日郊居十首·其七
作者：许及之
朝代：宋

学阃难优入，诗堂仅许升。百年从皓首，一盏爱秋灯。次第挂冠老，晨昏有发僧。未能逃兀兀，祇欲任腾腾。
次韵常之秋日郊居十首·其七
作者：许及之
朝代：宋

学阃难优入，诗堂仅许升。
百年从皓首，一醆爱秋灯。
次第挂冠老，晨昏有髮僧。
未能逃兀兀，祇欲任腾腾。
次韵常之秋日郊居十首·其三
作者：许及之
朝代：宋

年光本克期，秋闰似移时。
断鴈余新绠，残蝉泥旧枝。
黄华随露展，乌帽受风欹。
预有登高兴，秋风入梦思。
次韵常之秋日郊居十首·其三
作者：许及之
朝代：宋

年光本尅期，秋闰似移时。断雁馀新绠，残蝉泥旧枝。黄华随露展，乌帽受风攲。预有登高兴，秋风入梦思。
次韵常之秋日郊居十首·其九
作者：许及之
朝代：宋
体裁：五言律诗

诗分缘稼穑，别墅故人多。又过中秋闰，无如明月何。违离增寂寞，衰病废吟哦。十首撩人甚，重翻古井波。
次韵常之秋日郊居十首·其二
作者：许及之
朝代：宋

田里逢年岁，江山净物华。栖粮供野雀，输赋答官蛙。觳觫眠穰圃，龙钟卧酒家。不须听击壤，平世此何加。
次韵常之秋日郊居十首·其二
作者：许及之
朝代：宋

田里逢年岁，江山浄物华。
栖粮供野雀，输赋答官蛙。
觳觫眠穰圃，龙钟卧酒家。
不须听击壤，平世此何加。
次韵常之秋日郊居十首·其五
作者：许及之
朝代：宋

寄种侪孙稻，株株欲竞齐。年丰催酿蚁，夜半想闻鸡。野老同杯酌，忘形绝町畦。虽无花泛水，终恐世人迷。
次韵常之秋日郊居十首·其五
作者：许及之
朝代：宋

寄种侪孙稻，株株欲竞齐。
年丰催酿螘，夜半想闻鸡。
野老同杯酌，忘形绝町畦。
虽无花泛水，终恐世人迷。
次韵常之秋日郊居十首·其八
作者：许及之
朝代：宋

龙翔江上水，万折只朝宗。
依倚惟危槛，扶持有短笻。
秋山成自献，落日为谁容。
临眺余嘉菊，重阳酒自供。
次韵常之秋日郊居十首·其八
作者：许及之
朝代：宋

龙翔江上水，万折只朝宗。依倚惟危槛，扶持有短筇。秋山成自献，落日为谁容。临眺馀嘉菊，重阳酒自供。
次韵常之秋日郊居十首·其六
作者：许及之
朝代：宋

涉世味何疎，师心道与俱。
古风诗入律，远景句成图。
一语中标的，千篇徒嗫嚅。
秋光照轩豁，我辈未囚拘。
次韵常之秋日郊居十首·其六
作者：许及之
朝代：宋

涉世味何疏，师心道与俱。古风诗入律，远景句成图。一语中标的，千篇徒嗫嚅。秋光照轩豁，我辈未囚拘。
次韵常之秋日郊居十首·其十
作者：许及之
朝代：宋

觅句无新语，怀人有故情。归音苏酒渴，诗法酿秋清。近种芙蓉发，低铺锦绣成。虽赊新瓮熟，腊酝待同倾。
次韵常之秋日郊居十首·其四
作者：许及之
朝代：宋

穷巷家何隘，秋郊景自舒。
草涂飞蚱蜢，蓼岸点舂锄。
虾菜通潮信，鱼蒲傍海居。
饭廉称柳市，别业计非疎。
次韵常之秋日郊居十首·其四
作者：许及之
朝代：宋

穷巷家何隘，秋郊景自舒。草涂飞蚱蜢，蓼岸点舂锄。虾菜通潮信，鱼蒲傍海居。饭廉称柳市，别业计非疏。
次韵广文贺太守祈雨感应
作者：许及之
朝代：宋

天上为霖正玉衡，农家占雨验书檠。黄堂恳恻烦精祷，绿野欢呼得遍耕。束晰未游犹要雨，苏端好过莫教晴。广文饭足浑閒事，吉语时闻更动情。
次韵广文贺太守祈雨感应
作者：许及之
朝代：宋

天上为霖正玉衡，农家占雨验书檠。
黄堂恳恻烦精祷，绿野欢呼得遍耕。
束晳未游犹要雨，苏端好过莫教晴。
广文饭足浑閒事，吉语时闻更动情。
次韵广文锁试出院寄似
作者：许及之
朝代：宋
体裁：五言律诗

校文花事过，无句到苍苔。芍药翻新砌，酴醾浸古罍。竹枝歌唤起，春草梦惊回。亦许山中老，相容和朅来。
次韵廖端叟求墨
作者：许及之
朝代：宋

忆昨同舍时，爱子志尚坚。
研穷非口耳，点勘分乌焉。
读声锵金石，笔思涌漪涟。
合并几寒暑，分散如云烟。
家虽才咫尺，见且无夤缘。
甥馆闻徙居，我屋欣接椽。
乃以随吏鞅，而叹抱遗编。
嗟哉燕鸿隔，漫尔夔蚿怜。
三年阅黄榜，万选遗青钱。
祇擅文场声，不上吏部铨。
儒冠未为误，洛诵方流传。
夏果烦送似，唐律仍灿然。
为墨贻古作，如珠出深渊。
书生均老丑，嗜好相后先。
亦有大禹圭，未许蒲氏贤。
何惜遗久交，相得真忘年。
久知铁为研，更以心自鞭。
矧古传毛颖，端合遗陈玄。
落笔看余万，斗酒须十千。
虽无兰亭茧，愿助韦郎笺。
古今一俛仰，人墨相磨研。
有无要相通，唱和聊成篇。
我今闢三径，门开西一偏。
已过中秋月，皆为晚凉天。
何妨对花下，取笑同樽前。
第惭葵卫足，欲愈犹联拳。
次韵廖端叟求墨
作者：许及之
朝代：宋

忆昨同舍时，爱子志尚坚。研穷非口耳，点勘分乌焉。读声锵金石，笔思涌漪涟。合并几寒暑，分散如云烟。家虽才咫尺，见且无夤缘。甥馆闻徙居，我屋欣接椽。乃以随吏鞅，而叹抱遗编。嗟哉燕鸿隔，漫尔夔蚿怜。三年阅黄榜，万选遗青钱。祇擅文场声，不上吏部铨。儒冠未为误，洛诵方流传。夏果烦送似，唐律仍灿然。为墨贻古作，如珠出深渊。书生均老丑，嗜好相后先。亦有大禹圭，未许蒲氏贤。何惜遗久交，相得真忘年。久知铁为研，更以心自鞭。矧古传毛颖，端合遗陈玄。落笔看馀万，斗酒须十千。虽无兰亭茧，愿助韦郎笺。古今一俛仰，人墨相磨研。有无要相通，唱和聊成篇。我今辟三径，门开西一偏。已过中秋月，皆为晚凉天。何妨对花下，取笑同樽前。第惭葵卫足，欲愈犹联拳。
次韵德久
作者：许及之
朝代：宋

熟窥齐物论，懒赋畔牢愁。浮世梦槐国，虚名种橘侯。有身俱有患，无累即无求。不啻如今足，何如取次休。
次韵德久
作者：许及之
朝代：宋

熟闚齐物论，懒赋畔牢愁。
浮世梦槐国，虚名种橘侯。
有身俱有患，无累即无求。
不啻如今足，何如取次休。
次韵德久舟行阻风
作者：许及之
朝代：宋
体裁：七言绝句

昨日颠风鸟雀喧，牵夫寸步不能前。今朝收缆张帆坐，世事乘除只偶然。
次韵德友惠黄雀
作者：许及之
朝代：宋

兴来把酒杯，径欲连台拗。聊用资吟哦，岂谓贪醉饱。晨起秋思清，茶罢诗肠搅。筠斋伫远思，诗筒驰速巧。饷我晚田雀，如鹰初脱爪。惠我长城句，如栋略无桡。雀命虽甚微，饥驱亦良挠。何异不农耕，而乃窃禄稍。哦诗思陶谢，论交怀管鲍。只消寄诗篇，断不厌煎炒。
次韵德友惠黄雀
作者：许及之
朝代：宋

兴来把酒杯，径欲连台拗。
聊用资吟哦，岂谓贪醉饱。
晨起秋思清，茶罢诗肠搅。
筠斋伫远思，诗筩驰速巧。
饷我晚田雀，如鹰初脱爪。
惠我长城句，如栋畧无桡。
雀命虽甚微，饥驱亦良挠。
何异不农耕，而乃窃禄稍。
哦诗思陶谢，论交怀管鲍。
只消寄诗篇，断不厌煎炒。
次韵才叔九日家宴阻访媚川
作者：许及之
朝代：宋
体裁：七言律诗

一秋天气属吟家，九日风光爱物华。对妇举杯胜俗客，逢辰得酒值黄花。大难富有成糜季，小异谁知落帽嘉。独坐媚川空怅望，半蟾分挂夕阳斜。
次韵才叔分韵得七字
作者：许及之
朝代：宋

竹院主人新筑室，涓吉上梁辰取乙。鸠工度材合忙冗，分韵题诗能暇逸。独怜久不到容成，片语全无课秋律。自伤病足转拘挛，不复抛砖为倡率。转庵忽传七字作，顿埽陈言洗凡质。剩喜金风入诗思，定挽银河洗吟笔。鼓宫宫动妙入神，上医医国愈吾疾。联翩急埽烦寄似，已负今年七月七。
次韵才叔分韵得七字
作者：许及之
朝代：宋

竹院主人新筑室，涓吉上梁辰取乙。
鸠工度材合忙冗，分韵题诗能暇逸。
独怜久不到容成，片语全无课秋律。
自伤病足转拘挛，不復抛砖为倡率。
转庵忽传七字作，顿埽陈言洗凡质。
剩喜金风入诗思，定挽银河洗吟笔。
鼓宫宫动妙入神，上医医国愈吾疾。
联翩急埽烦寄似，已负今年七月七。
次韵才叔初春绝句
作者：许及之
朝代：宋

柳眼虽舒未展眉，逗寒阴雨故逶迟。潘郎袖却春风手，正想经营得句时。带围过膝杖过眉，曲庑寻诗得步迟。旧日春风应笑我，鬓边残雪没消时。
次韵才叔初春绝句·其一
作者：许及之
朝代：宋
体裁：七言绝句

柳眼虽舒未展眉，逗寒阴雨故逶迟。潘郎袖却春风手，正想经营得句时。
次韵才叔初春绝句·其二
作者：许及之
朝代：宋
体裁：七言绝句

带围过膝杖过眉，曲庑寻诗得步迟。旧日春风应笑我，鬓边残雪没消时。
次韵才叔和陈大用七夕绝句
作者：许及之
朝代：宋

百两新迎碧汉车，半奁旧照古铜磨。蟾亏既望圆时数，鹊别经年恨处多。小说无端漫五车，流传缪处盍刊磨。杜陵堪笑还堪惜，吟到佳期奏雅多。宁少公荣莫少车，良辰僧坐笑砖磨。诗翁不至惟诗至，好句虽多恨亦多。入秋逢节重星车，今闰中秋有折磨。夜夜银河映牛女，稍凉相过望君多。
次韵才叔和陈大用七夕绝句·其一
作者：许及之
朝代：宋
体裁：七言绝句

百两新迎碧汉车，半奁旧照古铜磨。蟾亏既望圆时数，鹊别经年恨处多。
次韵才叔和陈大用七夕绝句·其三
作者：许及之
朝代：宋
体裁：七言绝句

宁少公荣莫少车，良辰僧坐笑砖磨。诗翁不至惟诗至，好句虽多恨亦多。
次韵才叔和陈大用七夕绝句·其二
作者：许及之
朝代：宋
体裁：七言绝句

小说无端漫五车，流传缪处盍刊磨。杜陵堪笑还堪惜，吟到佳期奏雅多。
次韵才叔和陈大用七夕绝句·其四
作者：许及之
朝代：宋
体裁：七言绝句

入秋逢节重星车，今闰中秋有折磨。夜夜银河映牛女，稍凉相过望君多。
次韵才叔屠苏绝句
作者：许及之
朝代：宋
体裁：七言绝句

底须却鬼写台符，一盏侵晨不可无。老觉东坡翻倒置，奚为后我酌屠苏。
次韵才叔赋菊屏
作者：许及之
朝代：宋
体裁：古风

宾主铛坐成三丁，以菊分题君得屏。两屏夹立君中坐，君其吉兆当屏星。化工开花等儿戏，园子结花象物形。宗英乘船正荡漾，而我对塔方岧亭。人幸似花同臭味，花亦与人共芳馨。菊潭之水明且清，楚畹之英驻而龄。细思杜老看谁健，争似刘伶终不醒。男儿闻健且饮酒，良辰莫作痴冻蝇。
次韵才叔闻笛试灯二绝
作者：许及之
朝代：宋

叠石为山漫崛奇，玉峰欣对似相知。梅梢顶上吹霜笛，却惜流香过别池。相逢一笑即衔杯，梅与诗怀得共开。但有灯光并月色，不须元夕始重来。
次韵才叔闻笛试灯二绝·其一
作者：许及之
朝代：宋

叠石为山漫崛奇，玉峰欣对似相知。梅梢顶上吹霜笛，却惜流香过别池。
次韵才叔闻笛试灯二绝·其一
作者：许及之
朝代：宋

迭石为山漫崛奇，玉峰欣对似相知。
梅梢顶上吹霜笛，却惜流香过别池。
次韵才叔闻笛试灯二绝·其二
作者：许及之
朝代：宋
体裁：七言绝句

相逢一笑即衔杯，梅与诗怀得共开。但有灯光并月色，不须元夕始重来。
次韵拔葵亭
作者：许及之
朝代：宋
体裁：五言绝句

拔葵固佳节，灌园宁素餐。公归客无归，长铗且莫弹。
次韵方叔媚川图亭上观芙蓉
作者：许及之
朝代：宋

筛霞擘锦炫晴空，碧玉芙蓉晚更红。只道商秋为素景，也教春色艳秋风。
次韵方叔媚川图亭上观芙蓉
作者：许及之
朝代：宋

筛霞擘锦炫晴空，碧玉芙蓉晚更红。
只道商秋为素景，也教春色艷秋风。
次韵木伯初秋兰
作者：许及之
朝代：宋

堪嗟堪惜是怀沙，占得秋兰作楚花。世莫我知方自足，底将逝水送韶华。芳洁清幽隐操中，兰兮消得小山丛。略无酝藉惟岩桂，满院秋香一树风。万蕊千葩角富豪，秋兰无处却为高。蚤知捷径终南是，招隐当时不入骚。
次韵木伯初秋兰·其一
作者：许及之
朝代：宋
体裁：七言绝句

堪嗟堪惜是怀沙，占得秋兰作楚花。世莫我知方自足，底将逝水送韶华。
次韵木伯初秋兰·其三
作者：许及之
朝代：宋

万蕊千葩角富豪，秋兰无处却为高。蚤知捷径终南是，招隐当时不入骚。
次韵木伯初秋兰·其三
作者：许及之
朝代：宋

万蕊千葩角富豪，秋兰无处却为高。
蚤知捷径终南是，招隠当时不入骚。
次韵木伯初秋兰·其二
作者：许及之
朝代：宋

芳洁清幽隐操中，兰兮消得小山丛。略无酝藉惟岩桂，满院秋香一树风。
次韵木伯初秋兰·其二
作者：许及之
朝代：宋

芳洁清幽隠操中，兰兮消得小山丛。
略无醖藉惟岩桂，满院秋香一树风。
次韵木缊之题挹爽书院
作者：许及之
朝代：宋
体裁：五言律诗

岁月多歧路，生涯几短亭。归来故人眼，相对旧时青。诗带烟霞寄，园知杖屦经。预愁逃社去，湖外渺沧溟。
次韵毛漳州遣价为寿二首
作者：许及之
朝代：宋

漳州远为故人东，问讯深怜臭味同。喜可寒冬耕灞浐，吟堪小麦熟崆峒。贱生已觉年骎暮，远祝应难日再中。愿老洞霄香火吏，馀龄犹得效呼嵩。充位无功得放归，渊明若在耻吾师。旧交动色知毛檄，故里分甘到董帷。顾我已沦诃谴域，如君合建太平基。竞传报政趋严召，远业真堪济此时。
次韵毛漳州遣价为寿二首·其一
作者：许及之
朝代：宋

漳州远为故人东，问讯深怜臭味同。
喜可寒冬耕灞浐，吟堪小麦熟崆峒。
贱生已觉年骎暮，远祝应难日再中。
愿老洞霄香火吏，余龄犹得效呼嵩。
次韵毛漳州遣价为寿二首·其一
作者：许及之
朝代：宋

漳州远为故人东，问讯深怜臭味同。喜可寒冬耕灞浐，吟堪小麦熟崆峒。贱生已觉年骎暮，远祝应难日再中。愿老洞霄香火吏，馀龄犹得效呼嵩。
次韵毛漳州遣价为寿二首·其二
作者：许及之
朝代：宋
体裁：七言律诗

充位无功得放归，渊明若在耻吾师。旧交动色知毛檄，故里分甘到董帷。顾我已沦诃谴域，如君合建太平基。竞传报政趋严召，远业真堪济此时。
次韵洪萃之太社真率之集三首
作者：许及之
朝代：宋

畴昔三洪并，声名四海知。灵光一老在，鸑鷟九成仪。近有同朝喜，今无远室思。双瞻最良誉，合瑞圣明时。鼎来那有说，铛坐太无哗。击缶聊三奏，吹埙信一家。劝时几礼醵，真率胜笾加。老愧诗无律，新篇极叹嗟。诗翁甘独殿，我辈岂其班。爝火自不息，斤风祇似閒。秋容蟾桂里，归梦雁芙间。物理因诗悟，新来豹一斑。
次韵洪萃之太社真率之集三首·其一
作者：许及之
朝代：宋
体裁：五言律诗

畴昔三洪并，声名四海知。灵光一老在，鸑鷟九成仪。近有同朝喜，今无远室思。双瞻最良誉，合瑞圣明时。
次韵洪萃之太社真率之集三首·其三
作者：许及之
朝代：宋

诗翁甘独殿，我辈岂其班。
爝火自不息，斤风祇似閒。
秋容蟾桂裏，归梦雁芙间。
物理因诗悟，新来豹一斑。
次韵洪萃之太社真率之集三首·其三
作者：许及之
朝代：宋

诗翁甘独殿，我辈岂其班。爝火自不息，斤风祇似閒。秋容蟾桂里，归梦雁芙间。物理因诗悟，新来豹一斑。
次韵洪萃之太社真率之集三首·其二
作者：许及之
朝代：宋

鼎来那有说，铛坐太无哗。击缶聊三奏，吹埙信一家。劝时几礼醵，真率胜笾加。老愧诗无律，新篇极叹嗟。
次韵洪萃之太社真率之集三首·其二
作者：许及之
朝代：宋

鼎来那有说，铛坐太无譁。
击缶聊三奏，吹埙信一家。
劝时几礼醵，真率胜笾加。
老愧诗无律，新篇极叹嗟。
次韵湘西许老
作者：许及之
朝代：宋

困倚床头未当痴，结庐取次不涂茨。常留真火添丹灶，任使清霜上两眉。入市有钱时施药，还家无藁自吟诗。不因乘兴来过我，老子姓名谁得知。
次韵湘西许老
作者：许及之
朝代：宋

困倚床头未当痴，结庐取次不涂茨。
常留真火添丹竈，任使清霜上两眉。
入市有钱时施药，还家无藁自吟诗。
不因乘兴来过我，老子姓名谁得知。
次韵滕丞以古风为贽
作者：许及之
朝代：宋

松柏覆高冈，根株渗七泽。
雪霜有古今，柯叶无改易。
上干青云霄，下庇神龙宅。
哕哕朝阳鸣，杳杳逢堵迹。
五色绚文章，八音谐金石。
羣飞竞婆娑，争附第充斥。
匠石既罕遇，社栎顾何益。
伶伦不雌雄，嶰竹杂蝼蝈。
蓝田惊世瑞，造物等儿剧。
昨曾闚斓斑，今犹眩朱碧。
居然获径寸，几欲按三尺。
久之置怀袖，尚尔赊踧踖。
姑凭副墨子，往备庚桑役。
次韵滕丞以古风为贽
作者：许及之
朝代：宋

松柏覆高冈，根株渗七泽。雪霜有古今，柯叶无改易。上干青云霄，下庇神龙宅。哕哕朝阳鸣，杳杳逢堵迹。五色绚文章，八音谐金石。群飞竞婆娑，争附第充斥。匠石既罕遇，社栎顾何益。伶伦不雌雄，嶰竹杂蝼蝈。蓝田惊世瑞，造物等儿剧。昨曾窥斓斑，今犹眩朱碧。居然获径寸，几欲按三尺。久之置怀袖，尚尔赊踧踖。姑凭副墨子，往备庚桑役。
次韵潘德久借居西湖张氏园诗
作者：许及之
朝代：宋

竹居元为竹，闻借帚湖阴。齐物千言就，巢枝一径深。岚光开句眼，虚籁试禅心。赓得西湖咏，何须更姓林。
次韵潘德久借居西湖张氏园诗
作者：许及之
朝代：宋

竹居元为竹，闻借箒湖阴。
齐物千言就，巢枝一径深。
岚光开句眼，虚籁试禅心。
赓得西湖咏，何须更姓林。
次韵王宣甫
作者：许及之
朝代：宋

佳句驰来合斩关，家童岂得嫉渠顽。
好怀偶苦催租至，厚意虚教垂橐还。
近社赓酬几寂寞，旧诗涂改厪烂斑。
转庵方示维摩病，犹望崇斋大小山。
次韵王宣甫
作者：许及之
朝代：宋

佳句驰来合斩关，家童岂得嫉渠顽。好怀偶苦催租至，厚意虚教垂橐还。近社赓酬几寂寞，旧诗涂改廑斓斑。转庵方示维摩病，犹望崇斋大小山。
次韵王宣甫催梅
作者：许及之
朝代：宋

摇落驱驰自岁年，今年惭愧得身安。
小园亦有先春意，短思惟知着句难。
看水看山从昔好，爱风爱雪待今寒。
故人远寄催梅作，唤起新愁有万端。
次韵王宣甫催梅
作者：许及之
朝代：宋

摇落驱驰自岁年，今年惭愧得身安。小园亦有先春意，短思惟知著句难。看水看山从昔好，爱风爱雪待今寒。故人远寄催梅作，唤起新愁有万端。
次韵王宣甫催梅
作者：许及之
朝代：宋

犯寒时访岁寒姿，经闰何缘却后期。珍重故人勤问讯，剪裁新意作催诗。一阳潜与飞灰动，九奏深凭画角吹。莫遣诗筒成断绝，日来频为起愁思。
次韵王宣甫催梅
作者：许及之
朝代：宋

犯寒时访岁寒姿，经闰何缘却后期。
珍重故人勤问讯，剪裁新意作催诗。
一阳潜与飞灰动，九奏深凭画角吹。
莫遣诗筩成断绝，日来频为起愁思。
次韵王宣甫秋夜书怀
作者：许及之
朝代：宋
体裁：七言律诗

静听高梧落甃声，遥闻丛雀转秋更。星随斗极看时改，露湿天河彻底清。老去心情惟药裹，病苏灯火惬书檠。故人忽起关河思，触拨深愁怒瘿生。
次韵王宣甫谢笔
作者：许及之
朝代：宋

笔冢前头几泣鱼，笔耕无获匪才疎。
寄将毛颖烦为传，恰值虞卿正着书。
千兔难酬终送似，两家託契更谁如。
词章老去输豪放，琼玉从君要佩琚。
次韵王宣甫谢笔
作者：许及之
朝代：宋

笔冢前头几泣鱼，笔耕无获匪才疏。寄将毛颖烦为传，恰值虞卿正著书。千兔难酬终送似，两家托契更谁如。词章老去输豪放，琼玉从君要佩琚。
次韵甄念八丈监簿诗
作者：许及之
朝代：宋
体裁：五言律诗

忆昔忘年旧，惟公不我遗。分携频问讯，握手屡哦诗。尘世千年梦，仙家一局棋。得閒闻健好，振古只如兹。
次韵留守刘观文鹿鸣之什
作者：许及之
朝代：宋

一时天府姓名登，三载文翁礼俗型。
已着衮衣亲劝驾，更施燕席共谈经。
杏园路逐三春暖，星汉槎通八月灵。
圣策若询黄髮老，为言轻重繫朝廷。
次韵留守刘观文鹿鸣之什
作者：许及之
朝代：宋

一时天府姓名登，三载文翁礼俗型。已著衮衣亲劝驾，更施燕席共谈经。杏园路逐三春暖，星汉槎通八月灵。圣策若询黄发老，为言轻重系朝廷。
次韵监簿弟惠乌髭药有诗
作者：许及之
朝代：宋

漆城容可为荫室，发白何由黑于漆。但闻拔白成斑句，安得反老还童术。嗟予同气仍同心，怜我年侵雪更侵。尔年少我尚馀纪，我发纵秃当投簪。顶如赤壶已无二，君有良方诚已试。正使缁鬓犹能华，未免种须逢见戏。我发非病心合医，心白发白无已时。欲将心来烦汝黑，且图百问百不知。
次韵监簿弟惠乌髭药有诗
作者：许及之
朝代：宋

漆城容可为荫室，髮白何由黑于漆。
但闻拔白成斑句，安得反老还童术。
嗟予同气仍同心，怜我年侵雪更侵。
尔年少我尚余纪，我髮纵秃当投簪。
顶如赤壶已无二，君有良方诚已试。
正使缁鬓犹能华，未免种鬚逢见戏。
我髮非病心合医，心白髮白无已时。
欲将心来烦汝黑，且图百问百不知。
次韵石谦伯山居
作者：许及之
朝代：宋
体裁：五言律诗

地僻人为胜，居閒乐自知。书声山响亮，琴韵水逶迟。为药藤修架，因花槿结篱。蓝田冷松竹，那得久怡怡。
次韵程判院喜雪
作者：许及之
朝代：宋

帝心端与天心合，务本先农斥浮末。
冬温祷雪响交孚，急霰先声如撒泼。
献花女儿弄璇玑，剪裁楚水烦湘妃。
东郭先生不敢出，南枝乌鹊空惊飞。
高卧从教深没屋，此是天工真雨粟。
但愿四海大有年，无田可耕宁己独。
诗翁爱日亲年高，时时梦裏见三刀。
男儿盍洎千钟养，蹴踏起舞听鷄号。
勋业欺人头易雪，化工于汝难私燮。
满酌长歌白雪吟，下里阳春讵有别。
次韵程判院喜雪
作者：许及之
朝代：宋

帝心端与天心合，务本先农斥浮末。冬温祷雪响交孚，急霰先声如撒泼。献花女儿弄璿玑，剪裁楚水烦湘妃。东郭先生不敢出，南枝乌鹊空惊飞。高卧从教深没屋，此是天工真雨粟。但愿四海大有年，无田可耕宁己独。诗翁爱日亲年高，时时梦里见三刀。男儿盍洎千钟养，蹴踏起舞听鸡号。勋业欺人头易雪，化工于汝难私燮。满酌长歌白雪吟，下里阳春讵有别。
次韵程判院春日
作者：许及之
朝代：宋

催得冬残是野梅，依然春傍柳边回。不知鬓影星星去，只道年光恰恰来。喜为农占秋有廪，懒于僧问劫经灰。历头且复从今数，笑口都能几度开。
次韵程判院春日
作者：许及之
朝代：宋

催得冬残是野梅，依然春傍柳边回。
不知鬓影星星去，只道年光恰恰来。
喜为农占秋有廪，懒于僧问劫经灰。
历头且復从今数，笑口都能几度开。
次韵章君济黄元章二广文种竹建康学宫
作者：许及之
朝代：宋
体裁：七言律诗

城云一坞碧云深，亦许分青到泮林。移去检书涓醉日，种来挟策较分阴。细看直节难教改，设有繁霜不受侵。二妙育才如此竹，惜无健笔与长吟。
次韵胡伯晖喜王簿移梅
作者：许及之
朝代：宋
体裁：古风

水南梅花光似雪，扑地香风喷鼻裂。诗人不来岁华晚，寂寞岩扃那忍折。一朝移向凌风前，雕栏碧甃生寒烟。聘以新诗寿芳酒，洗空遗恨春溅溅。住山多时识幽洁，行到台边忽凄咽。故园萼绿正相思，冷却东皋半犁铁。
次韵苏伯茂立春日雪
作者：许及之
朝代：宋

从事青州初入幕，子墨梁园新有作。春工试手欲成妍，滕六蜚英良不恶。初看到地润却无，旋喜积威乾更落。铺檐羃砌遍匿瑕，压瘴埋蝗广求瘼。蓝田种玉夜生苗，吴娃擘茧朝盈箔。认巢无处疑昏鸦，敛翅有踪惊瘦鹤。一庭柳絮漾东风，千树梨花醉西郭。犯寒觅句觉诗清，贾勇行杯疑酒薄。颇烦造物相料理，顿使幽怀渺绵邈。回看稚子失啼饥，想见田家尔应乐。
次韵苏伯茂立春日雪
作者：许及之
朝代：宋

从事青州初入幕，子墨梁园新有作。
春工试手欲成妍，滕六蜚英良不恶。
初看到地润却无，旋喜积威干更落。
铺檐羃砌遍匿瑕，压瘴埋蝗广求瘼。
蓝田种玉夜生苗，吴娃擘茧朝盈箔。
认巢无处疑昏鸦，敛翅有踪惊瘦鹤。
一庭柳絮漾东风，千树梨花醉西郭。
犯寒觅句觉诗清，贾勇行杯疑酒薄。
颇烦造物相料理，顿使幽怀渺绵邈。
回看稚子失啼饥，想见田家尔应乐。
次韵薛奉常以诗送瑞荷花并图而花与图俱不至
作者：许及之
朝代：宋

并目莲房并根藕，流传乐府已稀奇。平分叶叶红兼白，绝忆公家瑞绿漪。昨梦前尘假合来，刻舟求剑记莲栽。花图诗卷闻乌有，犹望荷花旧处开。
次韵薛奉常以诗送瑞荷花并图而花与图俱不至·其一
作者：许及之
朝代：宋

并目莲房併根藕，流传乐府已稀奇。
平分叶叶红兼白，绝忆公家瑞绿漪。
次韵薛奉常以诗送瑞荷花并图而花与图俱不至·其一
作者：许及之
朝代：宋

并目莲房并根藕，流传乐府已稀奇。平分叶叶红兼白，绝忆公家瑞绿漪。
次韵薛奉常以诗送瑞荷花并图而花与图俱不至·其二
作者：许及之
朝代：宋
体裁：七言绝句

昨梦前尘假合来，刻舟求剑记莲栽。花图诗卷闻乌有，犹望荷花旧处开。
次韵薛奉常清凉山灵潭寒瀑二绝句
作者：许及之
朝代：宋

清凉山中冷难宅，中有灵渊人莫测。划开神秘奉常君，万丈寒泉贮穹壁。田家要雨随即雨，岂识潜珍在中止。霏微不绝自成霖，万古禾头不生耳。
次韵薛奉常清凉山灵潭寒瀑二绝句·其一
作者：许及之
朝代：宋
体裁：七言绝句

清凉山中冷难宅，中有灵渊人莫测。划开神秘奉常君，万丈寒泉贮穹壁。
次韵薛奉常清凉山灵潭寒瀑二绝句·其二
作者：许及之
朝代：宋
体裁：七言绝句

田家要雨随即雨，岂识潜珍在中止。霏微不绝自成霖，万古禾头不生耳。
次韵薛子明由罗浮登富览
作者：许及之
朝代：宋

罗浮映挂綵，富览游兹亭。
地非南海峤，山结北斗城。
双鳌插奔澜，万峯若屯营。
往復信潮汐，日夜归沧溟。
沙涨陵谷移，水落洲渚横。
谢客纾目力，郭公参地形。
夫君有心哉，象纬罗中扃。
次韵薛子明由罗浮登富览
作者：许及之
朝代：宋

罗浮映挂綵，富览游兹亭。地非南海峤，山结北斗城。双鳌插奔澜，万峰若屯营。往复信潮汐，日夜归沧溟。沙涨陵谷移，水落洲渚横。谢客纾目力，郭公参地形。夫君有心哉，象纬罗中扃。
次韵薛子明赋雪渊寒瀑
作者：许及之
朝代：宋

南山阻且秀，三峯屹而挺。
笙跨夜鹤声，松纳古潭影。
珍潜滃无眹，樵涉深及胫。
星娥閟灵踪，月卿探幽屏。
同气想飞霞，相过谈倒景。
傥遇莲叶舟，定自太华井。
次韵薛子明赋雪渊寒瀑
作者：许及之
朝代：宋

南山阻且秀，三峰屹而挺。笙跨夜鹤声，松纳古潭影。珍潜滃无眹，樵涉深及胫。星娥閟灵踪，月卿探幽屏。同气想飞霞，相过谈倒景。傥遇莲叶舟，定自太华井。
次韵袁同年回程见示
作者：许及之
朝代：宋

秋风日日动诗情，人与诗篇一样清。归去星辰添秀润，经行草木倍精明。河山未阂功名志，岁月徒催鬓发生。送客微言何足录，便将佳句榻前呈。
次韵袁同年回程见示
作者：许及之
朝代：宋

秋风日日动诗情，人与诗篇一样清。
归去星辰添秀润，经行草木倍精明。
河山未阂功名志，岁月徒催鬓髮生。
送客微言何足录，便将佳句榻前呈。
次韵袁尚书同年巫山之什
作者：许及之
朝代：宋

我本山泽之臞姿，出处相较黠与痴。生当浙东岩壑地，閒觉壶中光景迟。井蛙敢从海若语，雁荡断谓天下奇。一从天柱想突兀，便觉屏嶂排参差。盍归乎来归未得，今吾非故吾何之。南官祝融常在望，北征太行长相随。几欲拓开令混一，虽愧力乏犹忘疲。故人将指镇巴蜀，大江扬舲张虹旗。经行先须实古锦，及境方要褰赤帷。阳侯似知公得句，吴榜自舞山折枝。有客忽传巫山高，长安不复纸价低。阳台从昔誇词赋，大夫无乃姑戏嬉。山川合因云雨祀，神明何得亵渎为。牵牛织女誇自古，小姑彭郎讹一时。三复新诗有如此，尽洗遗恨从今兹。蜀道虽云在天上，政誉巳逐诗声驰。世情向背南北阮，人物好丑东西施。愿君沧溟恢宇量，听彼瓶罂居井湄。已为下户蠲逋赋，更要全蜀俱信眉。长安父老久延颈，关外饟馈宽张颐。寂寞恐有玄尚白，留落得无素染缁。规模久矣欣济济，民俗定尔臻嘻嘻。公归得政公何疑，勿为风月镌峨嵋。归来要续峿溪颂，已赋中和宣布诗。
次韵袁尚书同年巫山之什
作者：许及之
朝代：宋

我本山泽之臞姿，出处相较黠与痴。
生当浙东岩壑地，閒觉壶中光景迟。
井蛙敢从海若语，鴈荡断谓天下奇。
一从天柱想突兀，便觉屏嶂排参差。
盍归乎来归未得，今吾非故吾何之。
南官祝融常在望，北征太行长相随。
几欲拓开令混一，虽媿力乏犹忘疲。
故人将指镇巴蜀，大江扬舲张虹旗。
经行先须实古锦，及境方要褰赤帷。
阳侯似知公得句，吴榜自舞山折枝。
有客忽传巫山高，长安不復纸价低。
阳台从昔夸词赋，大夫无乃姑戏嬉。
山川合因云雨祀，神明何得亵渎为。
牵牛织女夸自古，小姑彭郎讹一时。
三復新诗有如此，尽洗遗恨从今兹。
蜀道虽云在天上，政誉巳逐诗声驰。
世情嚮背南北阮，人物好丑东西施。
愿君沧溟恢宇量，听彼缾罂居井湄。
已为下户蠲逋赋，更要全蜀俱信眉。
长安父老久延颈，关外饟馈宽张颐。
寂寞恐有玄尚白，留落得无素染缁。
规橅久矣欣济济，民俗定尔臻嘻嘻。
公归得政公何疑，勿为风月镌峨嵋。
归来要续峿溪颂，已赋中和宣布诗。
次韵解颐叟九日登楼唐律二首
作者：许及之
朝代：宋

诗翁九日独登楼，怅望当年浅碧洲。菊径全稀虚过节，橘乡无术敢当侯。汉庭非晚咨良策，边算于今待远筹。曾得合肥家信否，未应胡越可同舟。规模器业足资身，合是兰宫第一人。风月难兄居半刺，文章经国肯全贫。身丁近免家家喜，首述长谣句句新。预卜他时康济事，定应不负白纶巾。
次韵解颐叟九日登楼唐律二首·其一
作者：许及之
朝代：宋
体裁：七言律诗

诗翁九日独登楼，怅望当年浅碧洲。菊径全稀虚过节，橘乡无术敢当侯。汉庭非晚咨良策，边算于今待远筹。曾得合肥家信否，未应胡越可同舟。
次韵解颐叟九日登楼唐律二首·其二
作者：许及之
朝代：宋

规模器业足资身，合是兰宫第一人。风月难兄居半刺，文章经国肯全贫。身丁近免家家喜，首述长谣句句新。预卜他时康济事，定应不负白纶巾。
次韵解颐叟九日登楼唐律二首·其二
作者：许及之
朝代：宋

规橅器业足资身，合是兰宫第一人。
风月难兄居半刺，文章经国肯全贫。
身丁近免家家喜，首述长谣句句新。
预卜他时康济事，定应不负白纶巾。
次韵诚斋寒食日雨中游上天竺
作者：许及之
朝代：宋

诗翁作意与春期，寒食翁来春合知。不是春工浑忘却，好题诗是雨游时。晴即飞尘雨即泥，乍教泥滑得行迟。贪看花处篮舆舞，静得句时流水知。可是前身住寺僧，未经行处恰如曾。松杉夹径当前导，莫惜纶巾冒雨行。惊人诗句任人嫌，诗得春来思转添。莫道诗翁太奇崛，思如春溜泻层檐。天竺精庐晻霭中，篮舆初歇袖初通。回时管胜来时节，屋角微微转相风。不比寻常梦阿连，山中真个著行缠。野花已放名花未，回施风光与少年。山花压溜水通池，时有幽禽自在飞。日脚忽随云脚露，钟声恰与梵声齐。溪流来自宝峰头，流到栏边不复流。拔闸放泉聊戏剧，怒湍平后一齐休。老僧雪顶接霜髭，并日楞严手自题。见得眉间多喜色，定应行处有新诗。布地黄金间碧疏，归依大士摄心初。功名骨相元何有，身口业中除得无。晴岚羃羃水潺潺，归步花光夹道间。中竺已游游下竺，冷泉亭畔更登山。红满园亭绿满郊，愁风愁雨岂天教。留将画舫临湖侧，认取青帘出杏梢。不枉皇都九十春，春春行乐有谁贫。休论旧雨兼新雨，何限今人念昔人。诗句才成雨又催，酬时只倚十分杯。诚斋笔下诗何数，不祇晴来雨更来。明时与物总为春，乐处陶陶即是真。胜赏不妨閒信马，名园莫问属何人。玉勒金鞍问宝装，少年有意竞春忙。不妨系日宽门禁，安得长绳尔许长。
次韵诚斋寒食日雨中游上天竺·其一
作者：许及之
朝代：宋
体裁：七言绝句

诗翁作意与春期，寒食翁来春合知。不是春工浑忘却，好题诗是雨游时。
次韵诚斋寒食日雨中游上天竺·其一六
作者：许及之
朝代：宋

玉勒金鞍问宝装，少年有意竞春忙。
不妨繫日宽门禁，安得长绳尔许长。
次韵诚斋寒食日雨中游上天竺·其一四
作者：许及之
朝代：宋

诗句纔成雨又催，酬时只倚十分杯。
诚斋笔下诗何数，不祇晴来雨更来。
次韵诚斋寒食日雨中游上天竺·其七
作者：许及之
朝代：宋
体裁：七言绝句

山花压溜水通池，时有幽禽自在飞。日脚忽随云脚露，钟声恰与梵声齐。
次韵诚斋寒食日雨中游上天竺·其三
作者：许及之
朝代：宋
体裁：七言绝句

可是前身住寺僧，未经行处恰如曾。松杉夹径当前导，莫惜纶巾冒雨行。
次韵诚斋寒食日雨中游上天竺·其九
作者：许及之
朝代：宋
体裁：七言绝句

老僧雪顶接霜髭，并日楞严手自题。见得眉间多喜色，定应行处有新诗。
次韵诚斋寒食日雨中游上天竺·其二
作者：许及之
朝代：宋
体裁：七言绝句

晴即飞尘雨即泥，乍教泥滑得行迟。贪看花处篮舆舞，静得句时流水知。
次韵诚斋寒食日雨中游上天竺·其五
作者：许及之
朝代：宋
体裁：七言绝句

天竺精庐晻霭中，篮舆初歇袖初通。回时管胜来时节，屋角微微转相风。
次韵诚斋寒食日雨中游上天竺·其八
作者：许及之
朝代：宋

溪流来自宝峯头，流到栏边不復流。
拔闸放泉聊戏剧，怒湍平后一齐休。
次韵诚斋寒食日雨中游上天竺·其八
作者：许及之
朝代：宋

溪流来自宝峰头，流到栏边不复流。拔闸放泉聊戏剧，怒湍平后一齐休。
次韵诚斋寒食日雨中游上天竺·其六
作者：许及之
朝代：宋

不比寻常梦阿连，山中真个著行缠。野花已放名花未，回施风光与少年。
次韵诚斋寒食日雨中游上天竺·其六
作者：许及之
朝代：宋

不比寻常梦阿连，山中真箇着行缠。
野花已放名花未，回施风光与少年。
次韵诚斋寒食日雨中游上天竺·其十
作者：许及之
朝代：宋
体裁：七言绝句

布地黄金间碧疏，归依大士摄心初。功名骨相元何有，身口业中除得无。
次韵诚斋寒食日雨中游上天竺·其十一
作者：许及之
朝代：宋
体裁：七言绝句

晴岚羃羃水潺潺，归步花光夹道间。中竺已游游下竺，冷泉亭畔更登山。
次韵诚斋寒食日雨中游上天竺·其十三
作者：许及之
朝代：宋
体裁：七言绝句

不枉皇都九十春，春春行乐有谁贫。休论旧雨兼新雨，何限今人念昔人。
次韵诚斋寒食日雨中游上天竺·其十二
作者：许及之
朝代：宋
体裁：七言绝句

红满园亭绿满郊，愁风愁雨岂天教。留将画舫临湖侧，认取青帘出杏梢。
次韵诚斋寒食日雨中游上天竺·其十五
作者：许及之
朝代：宋
体裁：七言绝句

明时与物总为春，乐处陶陶即是真。胜赏不妨閒信马，名园莫问属何人。
次韵诚斋寒食日雨中游上天竺·其十六
作者：许及之
朝代：宋

玉勒金鞍问宝装，少年有意竞春忙。不妨系日宽门禁，安得长绳尔许长。
次韵诚斋寒食日雨中游上天竺·其十四
作者：许及之
朝代：宋

诗句才成雨又催，酬时只倚十分杯。诚斋笔下诗何数，不祇晴来雨更来。
次韵诚斋寒食日雨中游上天竺·其四
作者：许及之
朝代：宋
体裁：七言绝句

惊人诗句任人嫌，诗得春来思转添。莫道诗翁太奇崛，思如春溜泻层檐。
次韵诚斋醉卧海棠图之什
作者：许及之
朝代：宋

海棠宁莫种，种须千万株。
濯锦江头锦漫谷，斧斤不赦如薪枯。
乍逢樵人莫逢杨氏女，遗恨年年泣朝露。
杨氏自媚昭阳宫，海棠自映扶桑树。
山城幽独逢坡翁，一洗千载尘埃蒙。
张园锦障人所惜，醉裏看花尽英特。
酒满衣襟花满裳，只许茶铛近笔床。
顾影鬅鬙醒还卧，乌巾正堪漉白堕。
只恐明朝雨霏霏，花雨征帆各自飞。
休论长篇与短韵，且与春风写音问。
此人此句皆可图，底须紫凤并天吴。
次韵诚斋醉卧海棠图之什
作者：许及之
朝代：宋

海棠宁莫种，种须千万株。濯锦江头锦漫谷，斧斤不赦如薪枯。乍逢樵人莫逢杨氏女，遗恨年年泣朝露。杨氏自媚昭阳宫，海棠自映扶桑树。山城幽独逢坡翁，一洗千载尘埃蒙。张园锦障人所惜，醉里看花尽英特。酒满衣襟花满裳，只许茶铛近笔床。顾影鬅鬙醒还卧，乌巾正堪漉白堕。只恐明朝雨霏霏，花雨征帆各自飞。休论长篇与短韵，且与春风写音问。此人此句皆可图，底须紫凤并天吴。
次韵诚斋饮张园放翁酹酒海棠花下
作者：许及之
朝代：宋

九霞觞翻湿云幄，羣仙㦸指嫌轻薄。
海棠枝上管春晴，醉魂未醒来层城。
风姨妬吹银烛灭，明月飞来更奇绝。
急须巢饮添烛光，今日绮霞明日雪。
濯锦江头识放翁，翁令对花羣玉丛。
试浇以酒添花晕，是酒是花若试问。
次韵诚斋饮张园放翁酹酒海棠花下
作者：许及之
朝代：宋

九霞觞翻湿云幄，群仙戟指嫌轻薄。海棠枝上管春晴，醉魂未醒来层城。风姨妒吹银烛灭，明月飞来更奇绝。急须巢饮添烛光，今日绮霞明日雪。濯锦江头识放翁，翁令对花群玉丛。试浇以酒添花晕，是酒是花若试问。
次韵谢余伯益节推
作者：许及之
朝代：宋

鹊喜声频去复回，亭成报我趣衔杯。春风得意矜新柳，野水留春恋落梅。何处笙歌催院落，一时车马走舆台。搀先但得邦人乐，待约莺花殿后来。
次韵谢余伯益节推
作者：许及之
朝代：宋

鹊喜声频去復回，亭成报我趣衔杯。
春风得意矜新柳，野水留春恋落梅。
何处笙歌催院落，一时车马走舆台。
搀先但得邦人乐，待约鶑花殿后来。
次韵谢傅公谋贺雪
作者：许及之
朝代：宋

寒入冰丝响玉琴，燎炉宿火费添熏。
梦惊窗眼疑留月，起看檐牙有堕云。
三白预知开岁稔，一杯聊敢破朝醺。
踵门佳士欣相顾，袖出名章过所闻。
次韵谢傅公谋贺雪
作者：许及之
朝代：宋

寒入冰丝响玉琴，燎炉宿火费添薰。梦惊窗眼疑留月，起看檐牙有堕云。三白预知开岁稔，一杯聊敢破朝醺。踵门佳士欣相顾，袖出名章过所闻。
次韵谢刘太丞
作者：许及之
朝代：宋
体裁：七言律诗

世事羊肠有几回，功名随意芥为杯。放教春色归繁杏，禁得东风是落梅。天上有人调玉烛，边头何地筑金台。朝廷仄席思耆旧，诏逐阳和蚤晚来。
次韵转庵书怀
作者：许及之
朝代：宋

应节何妨俗，伤春已是翁。百年谙社酒，万里忆郫筒。话旧肱堪折，追欢袖略通。潘郎久不见，妙语想蘋鸿。
次韵转庵书怀
作者：许及之
朝代：宋

应节何妨俗，伤春已是翁。
百年谙社酒，万里忆郫筒。
话旧肱堪折，追欢袖畧通。
潘郎久不见，妙语想苹鸿。
次韵转庵喜雨二首
作者：许及之
朝代：宋

通夕闻鸣霤，凌晨起炷熏。映山高见雨，隔坞远留云。卢橘明金弹，安榴染绛裙。楼居堪护足，终羡蝶飞纷。榴绽千重束，葵开一丈红。为怜花寂寞，却念雨溟濛。此去须时若，相将喜屡丰。閒中有忙事，祇得挠邻翁。
次韵转庵喜雨二首·其一
作者：许及之
朝代：宋

通夕闻鸣溜，凌晨起炷熏。
映山高见雨，隔坞远留云。
卢橘明金弹，安榴染绛裙。
楼居堪护足，终羡蝶飞纷。
次韵转庵喜雨二首·其一
作者：许及之
朝代：宋

通夕闻鸣霤，凌晨起炷熏。映山高见雨，隔坞远留云。卢橘明金弹，安榴染绛裙。楼居堪护足，终羡蝶飞纷。
次韵转庵喜雨二首·其二
作者：许及之
朝代：宋

榴绽千重束，葵开一丈红。为怜花寂寞，却念雨溟濛。此去须时若，相将喜屡丰。閒中有忙事，祇得挠邻翁。
次韵转庵喜雨二首·其二
作者：许及之
朝代：宋

榴绽千重束，葵开一丈红。
为怜花寂寞，却念雨溟蒙。
此去须时若，相将喜屡丰。
閒中有忙事，祇得挠邻翁。
次韵转庵幽禽到研边之什
作者：许及之
朝代：宋

梅风拂拂动熏絃，久雨休疑是漏天。
有客方怀吟泽畔，无楼那得住山边。
添香遣日愁难破，换韵传诗喜欲颠。
犯戒成章贤博弈，门人已废蓼莪篇。
次韵转庵幽禽到研边之什
作者：许及之
朝代：宋

梅风拂拂动薰弦，久雨休疑是漏天。有客方怀吟泽畔，无楼那得住山边。添香遣日愁难破，换韵传诗喜欲颠。犯戒成章贤博弈，门人已废蓼莪篇。
次韵转庵步城南有卜居依壑意乃古巽吉庵之旁
作者：许及之
朝代：宋

出郊缓步当乘流，依壑幽寻少饯秋。
水过斗门知浦口，庵当巽地见峯头。
赏心便拟为邻卜，志喜姑先着句留。
祇恐据鞍方矍铄，未容此处就菟裘。
次韵转庵步城南有卜居依壑意乃古巽吉庵之旁
作者：许及之
朝代：宋

出郊缓步当乘流，依壑幽寻少饯秋。水过斗门知浦口，庵当巽地见峰头。赏心便拟为邻卜，志喜姑先著句留。祇恐据鞍方矍铄，未容此处就菟裘。
次韵转庵用山谷半字韵见寄
作者：许及之
朝代：宋

居閒数相过，每语夜参半。稍作一日疏，已起三秋叹。老去惜光阴，欢来犹把玩。去年掺袂别，转首抟沙散。恍思麇鹿侣，岂是鸳鹭伴。拂龟信逢辰，听鸡虞失旦。冉冉金阶趋，穆穆玉皇案。端笏俨一夔，曳履仪十乱。咸德足享天，旅荐洁初盥。疲驽亦自鞭，百驾祇恐缓。以兹故山梦，累累若珠贯。佳句自山来，居然起衰愞。平生锦绣肠，不复置冰炭。室迩犹远思，迢迢况闽馆。加意松柏姿，聊逐桑榆暖。归投玉女壶，天当一笑粲。
次韵转庵用山谷半字韵见寄
作者：许及之
朝代：宋

居閒数相过，每语夜参半。
稍作一日踈，已起三秋叹。
老去惜光阴，欢来犹把玩。
去年掺袂别，转首抟沙散。
恍思麇鹿侣，岂是鸳鹭伴。
拂龟信逢辰，听鸡虞失旦。
冉冉金阶趋，穆穆玉皇案。
端笏俨一夔，曳履仪十乱。
咸德足享天，旅荐洁初盥。
疲驽亦自鞭，百驾祇恐缓。
以兹故山梦，纍纍若珠贯。
佳句自山来，居然起衰愞。
平生锦绣肠，不復置冰炭。
室迩犹远思，迢迢况闽馆。
加意松柏姿，聊逐桑榆暖。
归投玉女壶，天当一笑粲。
次韵转庵读中兴碑
作者：许及之
朝代：宋

千秋金镜唐元龟，苞桑镜见龟灼知。女主为祸已云惨，天宝之乱尤危疑。九龄早悟绸缪诗，其奈哥奴基棼丝。外人何得与家事，旋闻潜纳河洲睢。席誇禄儿李裴和，助桀为虐几乘危。趣之使乱果为谁，张巡庙哭祇涕垂。高将军固非远虑，掉头肯和金刀篪。四镇休罪高仙芝，张垍早措平章辞。望贤宫中例忍饥，金刀胡饼方效奇。事有至难已言之，贼心包藏久窃窥。春秋知我盍罪我，监国引嫌孰维持。颜笔劲节霜筠似，元文秋月华星如。
次韵转庵读中兴碑
作者：许及之
朝代：宋

千秋金镜唐元龟，苞桑镜见龟灼知。
女主为祸已云惨，天宝之乱尤危疑。
九龄早悟绸缪诗，其奈哥奴基棼丝。
外人何得与家事，旋闻潜纳河洲雎。
席夸禄儿李裴和，助桀为虐几乘危。
趣之使乱果为谁，张巡庙哭祇涕垂。
高将军固非远虑，掉头肯和金刀篪。
四镇休罪高仙芝，张垍早措平章辞。
望贤宫中例忍饥，金刀胡餠方效奇。
事有至难已言之，贼心包藏久窃窥。
春秋知我盍罪我，监国引嫌孰维持。
颜笔劲节霜筠似，元文秋月华星如。
次韵酬张岩卿七夕
作者：许及之
朝代：宋

星文人事古难磨，女织男耕力最多。河鼓有神司带犊，天孙垂象验飞梭。因依鸿烈成桥语，泛滥长生旧殿歌。伉俪流传钧是亵，玉川无赖太风波。
次韵酬张岩卿七夕
作者：许及之
朝代：宋

星文人事古难磨，女织男耕力最多。
河鼓有神司带犊，天孙垂象验飞梭。
因依鸿烈成桥语，泛滥长生旧殿歌。
伉俪流传钧是亵，玉川无頼太风波。
次韵酬徐居厚寺簿
作者：许及之
朝代：宋

度江见三白，飞雪为谁妍。
因山行毕役，忧国且愿年。
眷言灵驾发，绵延属车骈。
阳侯既効职，滕六敢自贤。
阁阴不忍下，竣事即堕前。
山林亦缟衣，挥洒纷素筵。
似与孤臣泪，同作珠贝编。
岂无访戴舟，拘文不容牵。
感君相料理，语妙堪流涎。
奈何补天手，袖此鑑湖堧。
不受邻僧米，颜公合忧煎。
挼挲映雪眼，纵臾吟诗肩。
同时天下名，一日方九迁。
君不策高足，余子烦后鞭。
次韵酬徐居厚寺簿
作者：许及之
朝代：宋

度江见三白，飞雪为谁妍。因山行毕役，忧国且愿年。眷言灵驾发，绵延属车骈。阳侯既效职，滕六敢自贤。阁阴不忍下，竣事即堕前。山林亦缟衣，挥洒纷素筵。似与孤臣泪，同作珠贝编。岂无访戴舟，拘文不容牵。感君相料理，语妙堪流涎。奈何补天手，袖此鉴湖堧。不受邻僧米，颜公合忧煎。挼挲映雪眼，纵臾吟诗肩。同时天下名，一日方九迁。君不策高足，馀子烦后鞭。
次韵酬才叔仍送酒
作者：许及之
朝代：宋
体裁：七言律诗

逸驾翩翩莫可攀，飞腾岂久住乡间。秋风便起东西玉，郢雪姑吟大小山。仅喜借居邻竹院，能无持酒到松关。楼成约共鱼轩过，急遗双壶且破颜。
次韵酬显庵寄茶
作者：许及之
朝代：宋
体裁：七言律诗

显庵多别又多年，小草蝇头越瞭然。觅句不为禅所缚，住山长是佛相怜。无从饮酒过莲社，尚肯分茶到玉川。肉食正惭无补报，归心已驶不须鞭。
次韵酬梅南寿旧曾和予梅花词
作者：许及之
朝代：宋

衣钵欧梅无别峯，天悭发处妙屠龙。
琼瑶有句传商鼎，金石留声在蜀筇。
三叹少曾赓俚曲，五音全得列编钟。
末章压倒君余事，不道承家有愧容。
次韵酬梅南寿旧曾和予梅花词
作者：许及之
朝代：宋

衣钵欧梅无别峰，天悭发处妙屠龙。琼瑶有句传商鼎，金石留声在蜀筇。三叹少曾赓俚曲，五音全得列编钟。末章压倒君馀事，不道承家有愧容。
次韵酬潘才叔
作者：许及之
朝代：宋

杜老添愁怜晦日，阆仙不睡惜残春。
闰余宽我花枝眼，年事逾君卦气身。
架上酴醾香已歇，阶前红药色方新。
新晴肯访山园否，闻健闻閒莫厌频。
次韵酬潘才叔
作者：许及之
朝代：宋

杜老添愁怜晦日，阆仙不睡惜残春。闰馀宽我花枝眼，年事逾君卦气身。架上酴醾香已歇，阶前红药色方新。新晴肯访山园否，闻健闻閒莫厌频。
次韵酬王宣甫
作者：许及之
朝代：宋

老去才衰非曩时，如今何处有新诗。陶溪已过黄初作，漳浦曾同郑老期。近喜高轩能肯顾，翻催归棹起相思。杖藜固有慇勤约，逸驾愁难十驾随。
次韵酬王宣甫
作者：许及之
朝代：宋

老去才衰非曩时，如今何处有新诗。
陶溪已过黄初作，漳浦曾同郑老期。
近喜高轩能肯顾，翻催归棹起相思。
杖藜固有慇懃约，逸驾愁难十驾随。
次韵酬石谦伯二首
作者：许及之
朝代：宋

拂云著句未能奇，聊为溪山且发微。过矣琼瑶烦答赠，居然怀袖有光辉。经时苦雨无佳思，几日占晴望落晖。石友不来春自老，登山临水送春归。石兄兄石不兄钱，卜筑山边复水边。位置亭台依茂密，剔疏岩壑听潺湲。拂云脩竹还通月，擎盖高松不记年。预恐陶君回俗驾，拟乘下泽疾驱前。
次韵酬石谦伯二首·其一
作者：许及之
朝代：宋

拂云着句未能奇，聊为溪山且发微。
过矣琼瑶烦答赠，居然怀袖有光辉。
经时苦雨无佳思，几日占晴望落晖。
石友不来春自老，登山临水送春归。
次韵酬石谦伯二首·其一
作者：许及之
朝代：宋

拂云著句未能奇，聊为溪山且发微。过矣琼瑶烦答赠，居然怀袖有光辉。经时苦雨无佳思，几日占晴望落晖。石友不来春自老，登山临水送春归。
次韵酬石谦伯二首·其二
作者：许及之
朝代：宋

石兄兄石不兄钱，卜筑山边复水边。位置亭台依茂密，剔疏岩壑听潺湲。拂云脩竹还通月，擎盖高松不记年。预恐陶君回俗驾，拟乘下泽疾驱前。
次韵酬石谦伯二首·其二
作者：许及之
朝代：宋

石兄兄石不兄钱，卜筑山边復水边。
位置亭台依茂密，剔疏岩壑听潺湲。
拂云修竹还通月，擎盖高松不记年。
预恐陶君回俗驾，拟乘下泽疾驱前。
次韵酬转庵
作者：许及之
朝代：宋

南浦太丘潜少微，非隐非吏嘉遁肥。转庵相与菊花期，黄雀乃得诗发机。诗则高矣物甚卑，物惟所遇知音稀。黄雀幸甚逢斯时，菊因东篱桃左扉。吟成虽佳不疗饥，黄雀头颅万里飞。两语如露蒙晨晞，后人往往悟昨非。转庵识破花拈枝，勘遍诸方漳南归。爱诗爱字沦肤肌，知我愈觉成相违。同病亦谓投閒宜，老婆心切一手挥。长篇险韵铸出之，涉斋自讼识评讥。不待见闻方觉知，覆盆一旦遭赫晖。平生此段诚大奇，愿言稽首长归依。为能忍辱偏慈悲，东山久别思蔷薇。生处放熟非过为，岂须圉圉才见几。宁受校人当面欺，诗坛受降曾怖威。床头置易甘成痴，虽匪颜徒窃愿希。今见菊花更不疑，牵联黄雀为匹妃。南浦柏梁一字师，转庵拨动关捩危。琴鼓不鼓无成亏，前言戏解小郎围。
次韵酬转庵
作者：许及之
朝代：宋

南浦太丘潜少微，非隠非吏嘉遁肥。
转庵相与菊花期，黄雀乃得诗发机。
诗则高矣物甚卑，物惟所遇知音稀。
黄雀幸甚逢斯时，菊因东篱桃左扉。
吟成虽佳不疗饥，黄雀头颅万里飞。
两语如露蒙晨晞，后人往往悟昨非。
转庵识破花拈枝，勘遍诸方漳南归。
爱诗爱字沦肤肌，知我愈觉成相违。
同病亦谓投閒宜，老婆心切一手挥。
长篇险韵铸出之，涉斋自讼识评讥。
不待见闻方觉知，覆盆一旦遭赫晖。
平生此段诚大奇，愿言稽首长归依。
为能忍辱偏慈悲，东山久别思蔷薇。
生处放熟非过为，岂须圉圉才见几。
宁受校人当面欺，诗坛受降曾怖威。
床头置易甘成痴，虽匪颜徒窃愿希。
今见菊花更不疑，牵联黄雀为匹妃。
南浦柏梁一字师，转庵拨动关捩危。
琴鼓不鼓无成亏，前言戏解小郎围。
次韵陈仲全秋怀
作者：许及之
朝代：宋
体裁：七言律诗

一夜炎歊破甑空，萧然秋思雨声中。江湖两鬓惊飞叶，岁月一身俱转蓬。我自由来为性癖，子今无乃坐诗穷。男儿穷达终相似，却是难教凿枘同。
次韵陈伯寿食黄雀有感
作者：许及之
朝代：宋

嗟哉黄雀力命微，譬彼食言安能肥。乃欲身与天壤期，沕穆造化窥缄机。以时启蛰安居卑，蛰久启晚见者稀。不耕而食乘三时，晚禾欲熟堆农扉。就田恣啄充久饥，来时千百漫天飞。惟欲蔽翳朝阳晞，似雨霏微疑复非。此时得计压稻枝，腹饱果然不思归。岂知时与命相违。投身入网分所宜，鸡肋犹怯尊拳挥。汝辈么么将安之，螟螣害稼古实讥。嗟哉黄雀全无知，大似爝火凌朝晖。炙之醢之争称奇，谁念物命聊依依。黄雀何责复何悲，夷齐饿采西山薇。不尔吸风何活为，颜子箪食其庶几。祇令瓢饮将谁欺，霜露舒惨相恩威。螳蝉小大遂黠痴，人为物灵贤则希。比物丑类姑释疑，螽斯岂得比后妃。钧之三成君父师，法当授命宁避危。有益于国身何亏，我欲与雀排重围。
次韵陈伯寿食黄雀有感
作者：许及之
朝代：宋

嗟哉黄雀力命微，譬彼食言安能肥。
乃欲身与天壤期，沕穆造化闚缄机。
以时启蛰安居卑，蛰久启晚见者稀。
不耕而食乘三时，晚禾欲熟堆农扉。
就田恣啄充久饥，来时千百漫天飞。
惟欲蔽翳朝阳晞，似雨霏微疑復非。
此时得计压稻枝，腹饱果然不思归。
岂知时与命相违。
投身入网分所宜，鷄肋犹怯尊拳挥。
汝辈么么将安之，螟螣害稼古实讥。
嗟哉黄雀全无知，大似爝火凌朝晖。
炙之醢之争称奇，谁念物命聊依依。
黄雀何责復何悲，夷齐饿采西山薇。
不尔吸风何活为，颜子箪食其庶几。
祇令瓢饮将谁欺，霜露舒惨相恩威。
螳蝉小大遂黠痴，人为物灵贤则希。
比物丑类姑释疑，螽斯岂得比后妃。
钧之三成君父师，法当授命宁避危。
有益于国身何亏，我欲与雀排重围。
次韵陈大用
作者：许及之
朝代：宋

林峦迫摇落，卉木见槎梗。
物当各归根，人盍思退省。
我今幸投閒，日力竞俄顷。
阖户思寡过，出户忘造请。
第知龟藏六，大似蛙坎井。
佳客车枉门，好语裘挈领。
遽发酰鸡覆，如脱孤㹠穽。
见道乏新硎，导窾昧微綮。
元方擅能事，转庵互规警。
倡酬传五字，翫味消百眚。
盘餐共麤粝，轩窗临閴静。
恨方厉霜风，惜不行蔗境。
何当历崟岑，相与忘畛町。
江山开伟观，华盖登绝顶。
次韵陈大用
作者：许及之
朝代：宋

林峦迫摇落，卉木见槎梗。物当各归根，人盍思退省。我今幸投閒，日力竞俄顷。阖户思寡过，出户忘造请。第知龟藏六，大似蛙坎井。佳客车枉门，好语裘挈领。遽发醯鸡覆，如脱孤㹠阱。见道乏新硎，导窾昧微綮。元方擅能事，转庵互规警。倡酬传五字，玩味消百眚。盘餐共粗粝，轩窗临阒静。恨方厉霜风，惜不行蔗境。何当历崟岑，相与忘畛町。江山开伟观，华盖登绝顶。
次韵陈大用
作者：许及之
朝代：宋
体裁：古风

林峦迫摇落，卉木见槎梗。物当各归根，人盍思退省。我今幸投閒，日力竞俄顷。阖户思寡过，出户忘造请。第知龟藏六，大似蛙坎井。佳客车枉门，好语裘挈领。遽发醯鸡覆，如脱孤豚阱。见道乏新硎，导窾昧微綮。元方擅能事，转庵互规警。倡酬传五字，玩味消百眚。盘餐共粗粝，轩窗临阒静。恨方厉霜风，惜不行蔗境。何当历崟岑，相与忘畛町。江山开伟观，华盖登绝顶。
次韵陈大用分韵得对字
作者：许及之
朝代：宋

离羣易兴怀，会面即忻对。
兹岂非人情，况復是吾辈。
稍稍不晤语，毣毣已心愦。
世态炎復凉，画事素先缋。
余子纷碔砆，良友抵珍琲。
仲方真小难，煮糜是所爱。
有作窥古淡，如女洗妆黛。
亦尝和宫征，惜不听环佩。
是举终当了，此事可使废。
转庵传分韵，容成忆同载。
肝胆徒轮囷，酬酢任瑕类。
次韵陈大用分韵得对字
作者：许及之
朝代：宋

离群易兴怀，会面即忻对。兹岂非人情，况复是吾辈。稍稍不晤语，毣毣已心愦。世态炎复凉，画事素先缋。馀子纷珷玞，良友抵珍琲。仲方真小难，煮糜是所爱。有作窥古淡，如女洗妆黛。亦尝和宫徵，惜不听环佩。是举终当了，此事可使废。转庵传分韵，容成忆同载。肝胆徒轮囷，酬酢任瑕类。
次韵题吴无过所藏张无垢难老堂诗轴
作者：许及之
朝代：宋

养亲感卧冰，慕亲悲履霜。眷兹母孙情，胚胎炳前光。先生一奖励，吴氏增激昂。至今诸孙行，如立严师傍。躬行斯入室，言辞特滥觞。当时五子名，佩服讵可忘。省也滋拳拳，何止升其堂。
次韵题吴无过所藏张无垢难老堂诗轴
作者：许及之
朝代：宋

养亲感卧冰，慕亲悲履霜。
眷兹母孙情，胚胎炳前光。
先生一奬励，吴氏增激昂。
至今诸孙行，如立严师傍。
躬行斯入室，言辞特滥觞。
当时五子名，佩服讵可忘。
省也滋拳拳，何止升其堂。
次韵饯振之之行
作者：许及之
朝代：宋
体裁：七言律诗

半生经吏竞分阴，奏牍三千几汗青。技到屠龙从俗笑，志存流水有人听。故园勋业千株橘，世路生涯一草亭。却笑刘商长得醉，为无管属爱浮萍。
次韵黎师侯登王叔武文昌阁看雪
作者：许及之
朝代：宋

春雪如过客，所止留莫住。
但见空中驰，机心逐鸥鹭。
度腊凛余寒，同云忽朝聚。
乍看鲛泣珠，渐觉柳飘絮。
少焉有矜色，琼枝斗玉树。
登临须胜流，着我觉形污。
北山鲜明姿，爱客急修具。
坐间两荆州，翛然隠风度。
更着老弥明，清谈屋瓴注。
客醉主亦欢，主醉客即去。
剥啄凤沼来，忽得石鼎句。
便可当画图，却将醒眼觑。
次韵黎师侯登王叔武文昌阁看雪
作者：许及之
朝代：宋

春雪如过客，所止留莫住。但见空中驰，机心逐鸥鹭。度腊凛馀寒，同云忽朝聚。乍看鲛泣珠，渐觉柳飘絮。少焉有矜色，琼枝斗玉树。登临须胜流，著我觉形污。北山鲜明姿，爱客急修具。坐间两荆州，翛然隐风度。更著老弥明，清谈屋瓴注。客醉主亦欢，主醉客即去。剥啄凤沼来，忽得石鼎句。便可当画图，却将醒眼觑。
欣对亭
作者：许及之
朝代：宋

万象尽森着，所观皆所欣。
谁能忘爱恶，达观足超羣。
欣对亭
作者：许及之
朝代：宋

万象尽森著，所观皆所欣。谁能忘爱恶，达观足超群。
欲雪怀度云新种梅三次伯晖韵
作者：许及之
朝代：宋

朔风动地天欲雪，涧底孤松定皴裂。
忆梅已觉肠九回，赋诗敢爱肱三折。
帘疎香细度云前，想见娟娟媚晚烟。
主人吟哦伴幽独，醉墨不惜花袍溅。
人与寒枝共修洁，未遣调羹笛休咽。
贩马江头得句回，踏破蟾光敲镫铁。
欲雪怀度云新种梅三次伯晖韵
作者：许及之
朝代：宋

朔风动地天欲雪，涧底孤松定皴裂。忆梅已觉肠九回，赋诗敢爱肱三折。帘疏香细度云前，想见娟娟媚晚烟。主人吟哦伴幽独，醉墨不惜花袍溅。人与寒枝共修洁，未遣调羹笛休咽。贩马江头得句回，踏破蟾光敲镫铁。
水仙
作者：许及之
朝代：宋
体裁：五言绝句

璧琮行洛佩，雨约过阳台。正使枝难好，风标故似梅。
水栀
作者：许及之
朝代：宋

占香名梵苑，住托净心根。家住鱼千里，断桥流水村。
水栀
作者：许及之
朝代：宋

占香名梵苑，住託凈心根。
家住鱼千里，断桥流水村。
江行次外舅吾字韵
作者：许及之
朝代：宋

橹滑谁催汝，山迎似唤吾。意行从改岸，瞑坐得还珠。黄卷真如奶，骚经未可奴。霏微隔江雨，昨夜湿菰蒲。
江行次外舅吾字韵
作者：许及之
朝代：宋

艣滑谁催汝，山迎似唤吾。
意行从改岸，瞑坐得还珠。
黄卷真如奶，骚经未可奴。
霏微隔江雨，昨夜湿菰蒲。
江西刘谋卿秀才以火焚其居谏长序其事以告袁吉故因题其后
作者：许及之
朝代：宋
体裁：七言绝句

祝融回禄爱君深，却以无家到武林。谏议一篇如见面，故人争不动仁心。
池塘小景
作者：许及之
朝代：宋
体裁：古风

昨夜春水生，垂杨蘸波碧。湖中相忘友，两两有鸂鶒。
池荷
作者：许及之
朝代：宋
体裁：七言绝句

高高碧盖拥红衣，拍拍方塘漾渺瀰。前竹后松相映带，香风何自透禅扉。
池莲
作者：许及之
朝代：宋
体裁：七言律诗

一湾清碧绕中阿，万柄香红映曲波。不道龟鱼长受庇，只欣鸥鹭数相过。机心久与尘俱息，警句元无趣自多。病起情悰聊徙倚，何人解唱野塘歌。
汤婆子
作者：许及之
朝代：宋
体裁：七言律诗

一冬专宠道人房，不藉华清赐浴汤。皤腹却无璋瓦分，矮身难称绮罗妆。春生蝴蝶半床梦，暖逼梅花一帐香。醉倚肉屏君莫羡，北邙多少黑头郎。
汤晋卿善谈命求诗纪实
作者：许及之
朝代：宋
体裁：七言律诗

已近无闻半百年，枉烦明镜照华颠。湴河驿马妨乘鄣，氐宿苍龙分委天。告我三阳闻好语，验君三命有真传。预愁一字终无补，何日归欤阿对泉。
沃桑陌
作者：许及之
朝代：宋
体裁：五言绝句

种桑思采桑，蚕饥那可忍。日暮寒女心，无衣犹反本。
沈丈察院次游凤山韵见示再次韵奉酬
作者：许及之
朝代：宋

短思如枯枿，不忘雨露滋。
一朝得甘霔，牙蘗纷差差。
向来圯上编，敢孤老人期。
至今巾箧中，常觉律吕随。
风骨自难蜕，寸心恐终违。
苦语迫应酬，如醉多倾欹。
拟求风斤斲，庶使胶柱移。
遗以五色篇，服之欲生翚。
东隅纵已失，南车足占迷。
堂堂豸冠老，伟论堪扶危。
不妨似妩媚，正尔烦逶迤。
余事出长技，传玩争矜持。
高吟有催和，好雨诚知时。
疲驽惧难驾，渴骥思脱羁。
行当遂远放，鴈伴聊同栖。
沈丈察院次游凤山韵见示再次韵奉酬
作者：许及之
朝代：宋

短思如枯蘖，不忘雨露滋。一朝得甘霔，牙檗纷差差。向来圯上编，敢孤老人期。至今巾箧中，常觉律吕随。风骨自难蜕，寸心恐终违。苦语迫应酬，如醉多倾攲。拟求风斤斲，庶使胶柱移。遗以五色篇，服之欲生翚。东隅纵已失，南车足占迷。堂堂豸冠老，伟论堪扶危。不妨似妩媚，正尔烦逶迤。馀事出长技，传玩争矜持。高吟有催和，好雨诚知时。疲驽惧难驾，渴骥思脱羁。行当遂远放，雁伴聊同栖。
沈架阁席上送沈教授之官邵阳二首
作者：许及之
朝代：宋

祝融七十二峰尊，诸老相望古道存。二邵人才元有种，三湘风物向曾论。先生此去行师说，弟子从今记善言。为访衡山戴监岳，可能略不傍华轩。郡侯名字祖鞭先，郡倅风流世有传。更著广文铛脚坐，亦怜委吏鼎科年。江山莫道非吾土，官舍曾无有此贤。自是蓬莱山上客，枉教予作送行篇。
沈架阁席上送沈教授之官邵阳二首·其一
作者：许及之
朝代：宋

祝融七十二峯尊，诸老相望古道存。
二邵人才元有种，三湘风物向曾论。
先生此去行师说，弟子从今记善言。
为访衡山戴监岳，可能畧不傍华轩。
沈架阁席上送沈教授之官邵阳二首·其一
作者：许及之
朝代：宋

祝融七十二峰尊，诸老相望古道存。二邵人才元有种，三湘风物向曾论。先生此去行师说，弟子从今记善言。为访衡山戴监岳，可能略不傍华轩。
沈架阁席上送沈教授之官邵阳二首·其二
作者：许及之
朝代：宋

郡侯名字祖鞭先，郡倅风流世有传。
更着广文铛脚坐，亦怜委吏鼎科年。
江山莫道非吾土，官舍曾无有此贤。
自是蓬莱山上客，枉教予作送行篇。
沈架阁席上送沈教授之官邵阳二首·其二
作者：许及之
朝代：宋

郡侯名字祖鞭先，郡倅风流世有传。更著广文铛脚坐，亦怜委吏鼎科年。江山莫道非吾土，官舍曾无有此贤。自是蓬莱山上客，枉教予作送行篇。
泛杯岩
作者：许及之
朝代：宋
体裁：五言绝句

境佳因得水，洲窈故名盘。引作流觞饮，岩边听激湍。
洗心阁
作者：许及之
朝代：宋
体裁：五言绝句

与物风迎浪，澄心月印湖。床头不须易，本自一尘无。
浄光丈室开小窗颇得江山之胜次璧老壁间韵
作者：许及之
朝代：宋
体裁：七言律诗

车马憧憧走皂台，面皮三寸积黄埃。禅房永日窗开阖，天际孤帆潮往回。二月风光供远眺，十年羁旅惬重来。现前一宿圆成案，懒向胡僧问劫灰。
济叔辍案上石菖蒲为惠石与菖蒲俱佳拙语奉酬
作者：许及之
朝代：宋

苍然拳石具林峦，上有菖蒲八节滩。
洛浦毵毵余玉佩，蓝田拂拂长琅玕。
着身便恐移天姥，濯髮还疑借洧盘。
割爱赠予铭座右，斓斑鬓影照应难。
济叔辍案上石菖蒲为惠石与菖蒲俱佳拙语奉酬
作者：许及之
朝代：宋

苍然拳石具林峦，上有菖蒲八节滩。洛浦毵毵馀玉佩，蓝田拂拂长琅玕。著身便恐移天姥，濯发还疑借洧盘。割爱赠予铭座右，斓斑鬓影照应难。
浮槎亭
作者：许及之
朝代：宋
体裁：七言绝句

浮图立处认槎峰，曾记浮槎是醉翁。亦似平山堂上看，阴晴山色有无中。
涿州
作者：许及之
朝代：宋
体裁：七言绝句

蓦直中原掌似平，范阳巢穴奈天成。未能太古全无事，黄帝如何不治兵。
淮阴县
作者：许及之
朝代：宋
体裁：七言绝句

甘罗古篆娑罗刻，岂但淮阴妙二罗。胯下桥边有男子，追亡拟问汉萧何。
清卿求作混碧楼额因赋唐律
作者：许及之
朝代：宋

三十声名晚合酬，前衔久自是潮州。尚须汉吏二千石，聊卧元龙百尺楼。混碧缪书波画去，醉红忆为海棠留。从今只愿抟扶上，还许澄鲜守舍不。欸乃声中自答酬，湖山迥阔冠吾州。际天野色青环坐，照水岚光翠拥楼。莲浦渺瀰无路到，松亭依约有船留。澄鲜近市翻堪恨，混碧能容数过不。
清卿求作混碧楼额因赋唐律·其一
作者：许及之
朝代：宋
体裁：七言律诗

三十声名晚合酬，前衔久自是潮州。尚须汉吏二千石，聊卧元龙百尺楼。混碧缪书波画去，醉红忆为海棠留。从今只愿抟扶上，还许澄鲜守舍不。
清卿求作混碧楼额因赋唐律·其二
作者：许及之
朝代：宋

欵乃声中自答酬，湖山迥阔冠吾州。
际天野色青环坐，照水岚光翠拥楼。
莲浦渺瀰无路到，松亭依约有船留。
澄鲜近市翻堪恨，混碧能容数过不。
清卿求作混碧楼额因赋唐律·其二
作者：许及之
朝代：宋

欸乃声中自答酬，湖山迥阔冠吾州。际天野色青环坐，照水岚光翠拥楼。莲浦渺瀰无路到，松亭依约有船留。澄鲜近市翻堪恨，混碧能容数过不。
渡江
作者：许及之
朝代：宋
体裁：七言绝句

扬子江头渡晓风，一舟掀舞浪花中。江神似恨频将币，不许和戎出汉宫。
渡淮
作者：许及之
朝代：宋

照眼清淮笑力微，家人应喜近庭闱。兹行莫道无勋绩，带得星星白发归。
渡淮
作者：许及之
朝代：宋

照眼清淮笑力微，家人应喜近庭闱。
兹行莫道无勋绩，带得星星白髮归。
游三茅忽得佳处留赠乡黄冠师
作者：许及之
朝代：宋

三茅观裏僊为宅，七宝山头玉作堆。
不尽经行奇特处，只教留作等閒来。
游三茅忽得佳处留赠乡黄冠师
作者：许及之
朝代：宋

三茅观里仙为宅，七宝山头玉作堆。不尽经行奇特处，只教留作等閒来。
游仙都
作者：许及之
朝代：宋
体裁：七言律诗

我来古括经行熟，欲到仙都有底难。漫道蓬莱环弱水，始知方丈近三韩。千山开阖神仙迥，一柱岧峣宇宙寒。信有真人足官府，不妨容我暂鞭鸾。
游南明山
作者：许及之
朝代：宋

路上崔嵬断复连，危亭却立虎溪边。石梁架厂疑无地，岩窦梯云欲近天。客子诗情专物色，老僧禅悦解行缠。亦知太与尘凡隔，时遣钟声落市廛。
游南明山
作者：许及之
朝代：宋

路上崔嵬断復连，危亭却立虎溪边。
石梁架厂疑无地，岩窦梯云欲近天。
客子诗情专物色，老僧禅悦解行缠。
亦知太与尘凡隔，时遣钟声落市廛。
游石梁
作者：许及之
朝代：宋
体裁：古风

天柱昔饱观，石梁今创见。愧此叉枒姿，空费轮囷荐。安得愚公移，往作灵光献。突兀千里间，普适寒士愿。
游道林岳麓寺
作者：许及之
朝代：宋

幕府日多暇，而无簿书劳。唤渡涉湘西，鼓枻歌离骚。今日湖南山，领览归我曹。颇觉叶舟稳，夷涂自风涛。道林访幽栖，羁怀惬所尚。岳麓振前策，盘纡得夷旷。向来北山移，无物辞嘲谤。见此意豁然，泉声助悲壮。从昔游山人，留题尽名字。壁昏暮鸦栖，石腻群鸿戏。今人来更多，后观复长喟。吾侪幸闻健，拄笏致爽气。名山喻名理，妙处须独到。提耳从百闻，岂尽历历告。兹游太清绝，足以偿宿好。相期岁寒姿，对此松柏操。
游道林岳麓寺·其一
作者：许及之
朝代：宋
体裁：古风

幕府日多暇，而无簿书劳。唤渡涉湘西，鼓枻歌离骚。今日湖南山，领览归我曹。颇觉叶舟稳，夷涂自风涛。
游道林岳麓寺·其三
作者：许及之
朝代：宋

从昔游山人，留题尽名字。
壁昏暮鸦栖，石腻羣鸿戏。
今人来更多，后观復长喟。
吾侪幸闻健，拄笏致爽气。
游道林岳麓寺·其三
作者：许及之
朝代：宋

从昔游山人，留题尽名字。壁昏暮鸦栖，石腻群鸿戏。今人来更多，后观复长喟。吾侪幸闻健，拄笏致爽气。
游道林岳麓寺·其二
作者：许及之
朝代：宋
体裁：古风

道林访幽栖，羁怀惬所尚。岳麓振前策，盘纡得夷旷。向来北山移，无物辞嘲谤。见此意豁然，泉声助悲壮。
游道林岳麓寺·其四
作者：许及之
朝代：宋
体裁：古风

名山喻名理，妙处须独到。提耳从百闻，岂尽历历告。兹游太清绝，足以偿宿好。相期岁寒姿，对此松柏操。
游金山寺
作者：许及之
朝代：宋

何年浮玉奠中川，潮去潮来故屹然。
世事只随波上过，佛身元向定中圆。
妙高得月天无际，雄跨看云雨带烟。
孤屿扁舟无活计，又拏杨子渡头船。
游金山寺
作者：许及之
朝代：宋

何年浮玉奠中川，潮去潮来故屹然。世事只随波上过，佛身元向定中圆。妙高得月天无际，雄跨看云雨带烟。孤屿扁舟无活计，又拿杨子渡头船。
游鯈图
作者：许及之
朝代：宋
体裁：七言绝句

碧草差差泛绿猗，未施鱼影乐先知。遥怜般礴明窗下，便是濠梁得意时。